text:
> विद्यापति पर्व समारोह संपन्न
नव दिल्ली. मिथिला सेवा संघ, जैतपुर (नव दिल्ली) केर तत्वाधानमे दिनांक 01.12.2012, शनिदिन लगातर चारिम बरख 'विद्यापति पर्व समारोह' केर आयोजन कएल गेल. संस्थाक मुख्य संरक्षक यू .एन. मिश्र द्वारा दीप प्रज्वलित कए कार्यक्रमक शुभारम्भ कएल गेल. तदुपरांत संस्थाक अध्यक्ष, उपाध्यक्ष, सचिव एवं अन्य विशिष्ट अतिथि लोकनि मंच पर आबि महाकवि विद्यापति जीक प्रतिमा पर माल्यार्पण कएलनि. जैतपुर थाना केर एस. एच. ओ. अरविन्द शर्मा जी समारोहमे उपस्थित मैथिलजन कें संबोधित कएलनि. विशिष्ट अतिथिक रूपमे समाजसेवी नरसिंह साह, निगम पार्षद श्रीमति शिखा साह आ संगम विहार (नव दिल्ली) केर निगम पार्षद श्रीमति कल्पना झा आमंत्रित छलथि. नरसिंह साह समारोह कें संबोधित करैत कहलनि जे मैथिली सभ्यता आ संस्कृतिक अलग विशेषता अछि. साह समारोहक मंचसँ नगर निगम केर अनौपचारिक प्रतिनिधिक रूपमे ई आश्वासन देलनि जे समारोह स्थलसँ सटल नाला मार्गक नाम "विद्यापति मार्ग" राखल जाएत आ चौबटिया पर महाकवि विद्यापति जीक प्रतिमा लगा चौकक नाओ "विद्यापति चौक" राखल जाएत. संगहि जैतपुरमे मिथिला समाज लेल 250 गज केर एकटा प्लाट देबाक सेहो आश्वासन देलनि. साह संस्थाक नामे एक लाख टका देबाक आश्वासन सेहो देलाह. कार्यक्रम मे साह "मिथिला सेवा संस्थान" केर सक्रिय कार्यकर्ता सभ कें दोपटासँ सम्मानित कएलनि. विदित हो जे श्री साह निगम पार्षद श्रीमति शिखा साह केर पति छथि. श्रीमती कल्पना झा सेहो समारोह कें संबोधित केलनि आ संगठित होयबाक आह्वान कयलनि.
मंचक सञ्चालन रामसेवक ठाकुर अपन चिर-परिचित अंदाज मे करैत सगर राति दर्शक सभ कें गुदगुदबैत रहलाह. कलाकार सभमे रामबाबू झा, पूनम मिश्र, पूजा झा, माधव राय अपन गीत सभसँ दर्शक सभके मनोरंजन कएलनि. कार्यक्रम भोर केर छः बजे धरि चलल.
समारोह मे जतए एक दिस गीत-नादक रमन-चमन छल ओतए दोसर दिस पंडालक बाहर माछ-भात आ चाह-पान केर दोकानक ओरियान सेहो कएल गेल छल. समारोह स्थलक प्रांगनमे मिथिला संस्कृतिसँ सम्बंधित वस्तु सभ एक ठाम सहेज क' राखल गेल छल. पाग, खराम, पीढ़ी, पान, मखान, माछ, उक्खरि -समाठ, नारिकेर, मटकूर मे पौरल दही, चंगेरामे राखल चूड़ा, केराक घौर, खाजा-लड्डू, पिरिकिया, इत्यादि देखबा लेल मैथिलक संगे-संग मिथिलानी सभ सेहो उत्सुक छलीह. प्रांगनमे दोसर कात पोथी आ सी.डी. केर दोकान पर सेहो दर्शकक बेस भीड़ छल.
संस्थाक सचिव अमित कुमार मिश्र एहि कार्यक्रम केर सफलता पर कार्यकर्ता ओ योगदान कयनिहार लोकनि कें धन्यवाद जतौलनि. — पंकज चौधरी 'नवलश्री'
नव दिल्ली. मिथिला सेवा संघ, जैतपुर (नव दिल्ली) केर तत्वाधानमे दिनांक 01.12.2012, शनिदिन लगातर चारिम बरख 'विद्यापति पर्व समारोह' केर आयोजन कएल गेल. संस्थाक मुख्य संरक्षक यू .एन. मिश्र द्वारा दीप प्रज्वलित कए कार्यक्रमक शुभारम्भ कएल गेल. तदुपरांत संस्थाक अध्यक्ष, उपाध्यक्ष, सचिव एवं अन्य विशिष्ट अतिथि लोकनि मंच पर आबि महाकवि विद्यापति जीक प्रतिमा पर माल्यार्पण कएलनि. जैतपुर थाना केर एस. एच. ओ. अरविन्द शर्मा जी समारोहमे उपस्थित मैथिलजन कें संबोधित कएलनि. विशिष्ट अतिथिक रूपमे समाजसेवी नरसिंह साह, निगम पार्षद श्रीमति शिखा साह आ संगम विहार (नव दिल्ली) केर निगम पार्षद श्रीमति कल्पना झा आमंत्रित छलथि. नरसिंह साह समारोह कें संबोधित करैत कहलनि जे मैथिली सभ्यता आ संस्कृतिक अलग विशेषता अछि. साह समारोहक मंचसँ नगर निगम केर अनौपचारिक प्रतिनिधिक रूपमे ई आश्वासन देलनि जे समारोह स्थलसँ सटल नाला मार्गक नाम "विद्यापति मार्ग" राखल जाएत आ चौबटिया पर महाकवि विद्यापति जीक प्रतिमा लगा चौकक नाओ "विद्यापति चौक" राखल जाएत. संगहि जैतपुरमे मिथिला समाज लेल 250 गज केर एकटा प्लाट देबाक सेहो आश्वासन देलनि. साह संस्थाक नामे एक लाख टका देबाक आश्वासन सेहो देलाह. कार्यक्रम मे साह "मिथिला सेवा संस्थान" केर सक्रिय कार्यकर्ता सभ कें दोपटासँ सम्मानित कएलनि. विदित हो जे श्री साह निगम पार्षद श्रीमति शिखा साह केर पति छथि. श्रीमती कल्पना झा सेहो समारोह कें संबोधित केलनि आ संगठित होयबाक आह्वान कयलनि.
मंचक सञ्चालन रामसेवक ठाकुर अपन चिर-परिचित अंदाज मे करैत सगर राति दर्शक सभ कें गुदगुदबैत रहलाह. कलाकार सभमे रामबाबू झा, पूनम मिश्र, पूजा झा, माधव राय अपन गीत सभसँ दर्शक सभके मनोरंजन कएलनि. कार्यक्रम भोर केर छः बजे धरि चलल.
समारोह मे जतए एक दिस गीत-नादक रमन-चमन छल ओतए दोसर दिस पंडालक बाहर माछ-भात आ चाह-पान केर दोकानक ओरियान सेहो कएल गेल छल. समारोह स्थलक प्रांगनमे मिथिला संस्कृतिसँ सम्बंधित वस्तु सभ एक ठाम सहेज क' राखल गेल छल. पाग, खराम, पीढ़ी, पान, मखान, माछ, उक्खरि -समाठ, नारिकेर, मटकूर मे पौरल दही, चंगेरामे राखल चूड़ा, केराक घौर, खाजा-लड्डू, पिरिकिया, इत्यादि देखबा लेल मैथिलक संगे-संग मिथिलानी सभ सेहो उत्सुक छलीह. प्रांगनमे दोसर कात पोथी आ सी.डी. केर दोकान पर सेहो दर्शकक बेस भीड़ छल.
संस्थाक सचिव अमित कुमार मिश्र एहि कार्यक्रम केर सफलता पर कार्यकर्ता ओ योगदान कयनिहार लोकनि कें धन्यवाद जतौलनि. — पंकज चौधरी 'नवलश्री'


c: text/html

text:
कलकत्ता: 32म वार्षिकोत्सवक उपलक्ष्यमे मिथिला कल्याण परिषद द्वारा आयोजित सांस्कृतिक कार्यक्रमक तत्वावधानमे दर्शकक विशेष मांग पर मैथिलीक मौलिक एकांकी नाटक "मिथिलाक अभिशाप" केर पुनर्मंचन दिनांक 16 नवम्बर 2014 रविदिन संध्यामे रिसड़ाक रवीन्द्र भवन प्रेक्षागृहमे होयब सुनिश्चित कयल गेल अछि. एहि नाटकक लेखक ओ निर्देशक छथि शंभूनाथ मिश्र. ई नाटक सन 1992मे बहुभाषी लघुनाटक प्रतियोगिता, इलाहाबाद मे श्रेष्ठ एवं निर्देशनक लेल सेहो सम्मानित भेल छल.
ई नाटक मिथिलाक अभिशाप दहेज रूपी महादानवक कट्टर विरोधी अछि जाहिमे लेखक ओ निर्देशक शंभूनाथ मिश्र प्रत्येक चरित्रकें मनोरंजनात्मक एवं व्यंग्यात्मक ढंगसं मिथिलाक अभिशापकें उघार करबाक सचेष्ट प्रयास कयलनि अछि एवं मिथिलाक नारीकें परदाक पाछूसं एवं घोघ तरसं हटा पुरुष समाजक बनाओल प्राचीन प्रारंभिक दहेजक दलान पर मरल प्रबुद्ध सामाजक बीच आनि एकटा क्रान्ति करबाक चेष्टा कयलनि अछि.
एहिमे भाग लेबय बला प्रमुख कलाकार छथि स्वयं शंभूनाथ मिश्र, श्रीमती शशिता राय, दिनेश मिश्र, संजय ठाकुर, केदारनाथ साह, सुधीर झा, रमेश मिश्र, पीयूष कुमार, दिलीप चौधरी, विनय चौधरी एवं अन्यान्य.
(Report/Photo: भास्कर झा)

robotstxt: allowed

filter: keep


text:
दहेज मुक्त मिथिला आइ ३ मार्च २०१३ तेसर वर्षमें प्रवेश पौलक - विगत दू वर्षमें उपलब्धि सामान्य सऽ सेहो निचां रहल जेना हमर अनुभूति कहि रहल अछि। असफलता-सफलताक द्वंद्वमें फँसबाक लेल नहि, लेकिन आत्मनिरिक्छण लेल ई जरुरी जे दुनू विन्दुपर समीक्छा जरुर कैल जाय।
सफलता आ असफलताक सूची:सफलता १. सौराठ सभागाछी पुन: उत्थान हो ताहि लेल सार्थक सहकार्य। २०११ व २०१२ दुनू वर्ष।
असफलता १. बहुतो युवा द्वारा गछलाके बादो सभामें नहि आबि चोरा-नुका के विवाह करब घोर असफलता आ शायद आरोपके सिद्ध करयवाला जे कहयकाल मात्र दहेजके परित्याग लेल शपथ लेल गेल लेकिन विवाह घडी चोरा-नुका कार्य करब याने अवश्य किछु संदेहास्पद व्यवहार तरफ इशारा करैत अछि।
सफलता २. दहेज मुक्त मिथिला लेल पूर्ण प्रजातांत्रिक चुनाव अनलाइन सभा द्वारा करैत एक कार्यकारिणीक गठन।
असफलता २. मैथिलक आम स्वभाव जे आपसमें मेलके कमी, व्यक्तिवादी बनैत मुद्दाके दरकिनार करैत केवल आपसमें घमर्थनबाजी करब तेकर खुलेआम प्रदर्शन आ विभिन्न बहाने पलायनवादी मानसिकताक प्रदर्शन। एकजूटतामें कमी, अभियानक गतिमें शिथिलता।
सफलता ३. दहेज मुक्त मिथिला लेल वेबसाइटके निर्माण, फीचर व फेसिलिटी पर सुन्दर समझदारीक संग कार्य संचालन सँ एक कीर्तिमान स्थापित कैल गेल।
असफलता ३. उपरोक्त वेबसाइट के समय-समयपर स्थिति-परिस्थिति अनुरूप बदलैत आम जन लेल उपयोगी बनेबाक छल, लेकिन वेब एडमिनिस्ट्रेटर राजीव झा'क व्यक्तिगत व्यस्तता वा अन्य कारणे आवश्यक आश्वासनक बावजूद कोनो कार्य पूरा नहि होयब बहुत पैघ असफलताक द्योतक, एकर समाधान लेल समुचित सहकार्य के पूर्ववत् राखब जरुरी या नहि तऽ नव वेबसाइट निर्माण लेल कदम उठेबाक आवश्यकता।
सफलता ४. २०११ अगस्तमें विराटनगरमें संकल्प दिवस भव्यताक संग मनायल गेल - सैकडों जनसमूह दहेजक कूप्रथा विरुद्ध शपथ लेलाह। नेपालक विभिन्न एफ-एम पर अभियानक जोर-शोर सँ आवाज भेटब - हिन्दुस्तान, प्रभात खबर, जागरण लगायत नेपालक विभिन्न पत्र-पत्रिकामें अभियान प्रमुखता सँ जगह पेलक जेकर सार्थक संवाद सँ लाखों जनसमूह लाभान्वित भेल।
असफलता ४. २०११ में दिल्लीमें राष्ट्रीय अधिवेशन करबैत सगर मिथिलामें दहेज विरुद्ध शंखघोषके महा-योजना विफल। कारण अनेक - दिल्लीमें संगठनके कोनो मजबूत रूप नहि, जे संग वैह द्रोही... आ कतेको अन्य कारण। फलस्वरूप कार्यकारिणीमें आपसी कलह आ टूट-फूट, एक नव संस्थामें एहि तरहक व्यवहार सँ कमजोरी आयब स्वाभाविक।
सफलता ५. २०११ के दुर्गा पूजामें गाम-गाम भ्रमण आ अभियानक प्रचार।
असफलता ५. अभियानमें अपेक्छा सभ सदस्य सँ रहितो बहुतो गाम पधारल सदस्य द्वारा कोनो व्यक्तिगत प्रयास नहि कयला सँ हतोत्साहके प्रसार।
सफलता ६. २०११ दिसम्बरमें विराटनगरक अन्तर्राष्ट्रीय मंच सँ जनसमूह द्वारा दहेज मुक्त मिथिलाक अभियान प्रति समर्थन हेतु सहयोग के आह्वान, नेपालमें दमुमि निर्माण लेल करुणाजी द्वारा प्रतिबद्धता आ सफलतापूर्वक संस्थाक पंजियन कार्य पूरा।
असफलता ६. आन्तरिक राजनीति आ आरोप-प्रत्यारोप सँ पुन: आपसी विश्वासमें ह्रास, पंजियन उपरान्त सोचल कार्य में देरी।
सफलता ७. सौराठ सभामें जानकी नवमी मनयबाक कार्य पूरा।
असफलता ७. जाहि तरहक विचार गोष्ठी करेबाक नियार छल ताहिमें घोर कमी - पुन: आपसी विश्वासमें कमीके कारण तथा अनावश्यक शंका तथा गैर-जरुरी राजनीतिक हस्तक्छेप सँ अभियानकेँ हतोत्साहित कैल गेल। खर्चक बावजूद आवश्यक उपयोगितामें अकाल।
सफलता ८. सौराठ सभा २०१२ में दू दिन सफलतापूर्वक सहभागिता।
असफलता ८. सौराठ सभा २०१२ में राजनीति हस्तक्छेपके कारण शिथिलता।
सफलता ९. दुर्गा पूजा २०१२ में पुन: गाम-भ्रमण आ सौराठ धरोहर के पुनरुत्थान संग माँगरूपी दहेजक प्रतिकार लेल प्रत्येक गाममें एक समिति निर्माण लेल अनुरोध। आगामी सौराठ सभा २०१३ तक एकर प्रतिवेदन प्रकाशन करबाक नियार।
असफलता ९. हरेक कार्य करबाक लेल समूहगत प्रयासके सार्थकता बुझबा में अधिकांश सदस्य असमर्थ आ बस केवल आपसी कट्टी-फट्टी खेल में महत्त्वपूर्ण कार्य करबा तरफ किनको ध्यान नहि होयब।
सफलता १०. राष्ट्रीय स्तर केर पंजियन लेल समस्त कागजी कार्य पूरा - दिल्लीमें आवेदन जमा। पंजियनक प्रक्रिया निरंतरतामें।
सफलता ११. सौराठ सभा २०१२ सँ दू दूल्हाक दहेज मुक्त विवाह करबाक कारणे सम्मान कार्यक्रम विराटनगर के अन्तर्राष्ट्रीय मंच सँ नेपालक उप-प्रधान तथा गृहमंत्री विजय कुमार गच्छदार द्वारा प्रशस्ति पत्र तथा उपहार प्रदान करबाक कार्यक्रम दहेज मुक्त मिथिला (नेपाल) - अध्यक्छा श्रीमती करुणा झा आ सहकार्य मैथिली सेवा समिति - विराटनगर।
असफलता ११. मधुबनीमें औझके दिन तेसर वर्षगांठ मनयबाक लेल अन्तर्विद्यालय स्तरीय वाद-विवाद प्रतियोगिता सँ युवा-पीढीक मानसिकता ऊपर आवश्यक प्रेरणा-स्थापना पर परीक्छा आ संयोजकक अनावश्यक भय तदोपरान्त पलायनवादी मानसिकताक कारणे विफलता।
आगामी योजना:
१. अप्रील २०१३ में मधुबनीमें प्लस २ स्तर के परीक्छा देल छात्र-छात्रा द्वारा दहेज विषय पर वृहत् वाद-विवाद प्रतियोगिताक आयोजन।
२. कम से कम एको गाम में ५ गरीब छात्राक पढाई करेबाक लेल संस्था द्वारा गोद लेबाक प्रक्रिया।
३. नेपालमें प्रत्येक महीना विद्यालय-महाविद्यालय स्तरीय युवा-युवती द्वारा वैचारिक आदान-प्रदान तथा सी-एफएम राजविराज द्वारा रेडियो प्रसारण।
४. जानकी नवमी मनेबाक लेल दरभंगा जिलामें कार्यक्रम। सौराठ सभा तर्ज पर वैवाहिक योग्य युवा-युवतीक लेल सभा आयोजन पर समूह-बहस कार्यक्रम।
५. हरेक जिलामें किछु न किछु कार्यक्रम करबाक नियार। संयोजन लेल स्थानीय कार्यकर्ता व संरक्छक के खोज निरंतरतामें।
एवं बहुतो अन्य!
महत्त्वपूर्ण नोट:१. दहेज मुक्त मिथिला कोनो एनजीओ नहि छी - ई स्वस्फूर्त एवं स्वयं-सहयोगी युवा ताहू में अपन पैर पर ठाड्ह ओहेन युवा शक्ति जिनकामें किछु सार्थक कार्य करबाक लेल त्याग करबाक संग समर्पित रहबाक प्रतिबद्धता सेहो छन्हि। ताहि हेतु शुरुएमें पहाड ढाहय के सपना देखब अतिश्योक्तिपूर्ण अपेक्छा करब होयत। स्पष्ट करी जे आइ धरि लगभग लाख में खर्च कैल गेल अछि जे मात्र जनमानसमें ई चर्चा शुरु करा सकल अछि जे दहेज मुक्त मिथिला नामक अभियान जमीनपर उतरल अछि, आ जखन नामक चर्चा शुरु भेल तऽ अवश्य एकर शीघ्र सार्थक प्रभाव सेहो देखय में आयत। लेकिन दिल्ली एखनहु एहि लेल दूर अछि जे आन्दोलनमें जुडनिहार लोकके संख्या लगभग नगण्य अछि। २०१३ ई. एहि सपना के पूरा करत तेकर पूर्ण तैयारी अछि।
२. दहेज प्रथा आ सम्बन्धित अनेको बात लेल समाजमें बहुतो तरहक भ्रम-भ्रांति पसरल अछि, ताहि सभके समाधान लेल हमरा लोकनिक शोध कार्य निरन्तरतामें अछि। एहि सभ के अध्ययन लेल निम्न लिंक सभ पर जरुर विजीट करी।
(उदाहरणार्थ: दहेज ओ नहि जे लडकीवालाक माँग विरुद्ध माँग कैल गेल हो, बल्कि समस्त माँग जे लैंगिक विभेद उत्पन्न करैत हो आ आपसी विश्वास व स्वेच्छाचारिताक विरुद्ध हो। आदर्श विवाह केहेन हो। दहेज पर भारतीय संविधान कि कहैत अछि। समूहमें कोन लडका वा लडकी अपन विवाह दहेज मुक्त करय लेल चाहैत छथि। एहेन बहुत तरहक तथ्यांक व सैद्धान्तिक निरूपण करबाक निरन्तर प्रयास करबाक लेल हम सभ दृढ-प्रतिग्य छी।)
दहेज मुक्त मिथिला कार्यालय (भारत): ई -७५, सोम बाजार, नन्हे पार्क,नयी दिल्ली ११० ०५९,भारत।
फोन: ०९९१०६०७७२० (संतोष नारायण चौधरी ) एवं ०९३१२४६०१५० (मदन कुमार ठाकुर )।
कार्यालय (नेपाल):राजविराज - ७, सप्तरी, नेपाल।फोन: ००९७७-३१-५२२८३०.


text:
मानसून कें अक्षीय रेखा झारखंड कें ओर शिफ्ट भेला सं नेपाल सं सटल तराई वला जिला में बरखाक तीव्रता मे कमी आयल अछि। जखन बंगालक खाडी क्षेत्र सं आबि रहल वला हवा केर कारण सं अखनो तराई वला इलाका मे किछू स्थान पर भारी बरखाक आसार अछि।
संगे बिहारक दक्षिणी भाग मे बहुत स्थान पर हल्का सं मध्यम बरखाक आसार अछि। मौसमविदा कें मुताबिक अखन मानसून केर अक्षीय रेखा डाल्टेनगंज आ दुमका सं होइत गुजैर रहल अछि। जाहि कारण सं एकरा सं सटल बिहारक दक्षिणी भाग मे एकर असर देखल जायत। उम्हर पिछला 24 घंटा मे राज्य मे बेसी स्थान पर भारी बरखाकदर्ज कयल गेल । पिछला 24 घंटा मे सिसवन मे 110 मिमी, कटोरिया मे 110 मिमी, सुरसंड, मुरलीगंज, चकिया आ बेलसंड मे 80 मिमी, मुसहरी, केसरिया, माधवपुर, जलालपुर, हायाघाट, मीनापुर आ समस्तीपुर मे 70 मिमी बरखा दर्ज कयल गेल।
पटना मे बुधदिन मौसम साफ रहल। दिन भरी कड़ा धूपक कारण सं लोक केर गर्मी कें सामना करय परल।अधिकतम तापमान 34.6, गया कें 35, भागलपुर कें 34.7 आ पूर्णिया कें 33.5 डिग्री सेल्सियस रहल।


text:
इक्ष्वाकु (अयोध्या के सूर्यवंशी राजा)
इक्ष्वाकु अयोध्या के एक सूर्यवंशी राजा छी। इक्ष्वाकु, प्राचीन भारत के इक्ष्वाकु वंशक प्रथम राजा छल। 'इक्ष्वाकु' शब्द 'इक्षु'सँ व्युत्पन्न अछि, जेकर अर्थ ईख होइत अछि।
पौराणिक परम्पराक अनुसार इक्ष्वाकु, विवस्वान् (सूर्य)क पुत्र वैवस्वत मनुक पुत्र छल। पौराणिक कथा इक्ष्वाकुक अमैथुनी सृष्टिद्वारा मनुक क्षिक्नीसँ उत्पन्न बतावैत अछि। ओ सूर्यवंशी राजासभ मे पहिल मानल जाइत अछि। उनकर राजधानी कोसल (अयोध्या) छल। उनकर १०० पुत्र बतावल जाइत अछि जाहिमे ज्येष्ठ विकुक्षि छल। इक्ष्वाकु के एक दोसर पुत्र निमि मिथिला राजकुल स्थापित केलक। साधारणत: बहुवचनांतक इक्ष्वाकुसभक तात्पर्य इक्ष्वाकुसँ उत्पन्न सूर्यवंशी राजासभसँ होइत अछि, परन्तु प्राचीन साहित्यमे ओइसँ एक इक्ष्वाकु जातिक सेहो बोध होइत अछि। इक्ष्वाकुक नाम, केवल एक बेर, ऋग्वेदमे सेहो प्रयुक्त भेल अछी जेकरा मेक्समूलर राजाक नै, बल्कि जातिवाचक संज्ञा मानल अछि। इक्ष्वाकुसभक जाति जनपदमे उत्तरी भागीरथीक घाटीमे संभवत: कहियो बैसल छल। किछ विद्वानसभक मतसँ उत्तर पश्चिम के जनपदसभसँ सेहो उनकर सम्बन्ध छल। सूर्यवंशक शुद्ध अशुद्ध सभ प्रकारक वंशावलीसभ देशक अनेक राजकुलसभमे प्रचलित अछि। उनकामे वैयक्तिक राजासभक नाम अथवा स्थानमे चाहे जते भेद हो, उनकर आदि राजा इक्ष्वाकु ही अछि। एहीसँ किछ अजब नै, जे ओ सुदूर पूर्वकालमे कोई ऐतिहासिक व्यक्ति रहल हो।


text:
पता अछि -
लोक सभा चैनल, 21-23, महादेव रोड, नई दिल्ली
( आकाशवाणी भवन के नवका प्रसारण घर Broadcasting House के पाछां )
( बेसि जानकारी के लेल www.loksabha.nic.in पर क्लिक करु)
जेहि पद के लेल लोकक जरूरत अछि ओ एहि तरहे अछि
1. प्रोड्यूसर- स्नातक... पत्रकारिता मे डिग्री/ डिप्लोमा...चैनल मे पहिने काज कS चुकल लोक के प्राथमिकता... 5 सं 7 साल के अनुभव नीक रहत . एहि पद के लेल कौशल परीक्षा लेल जाएत. स्कील टेस्ट के लेल 13 अक्तूबर के 9 सं 10 बजे के बीच पहुंचि रिपोर्ट करिऔ.
2. असिस्टेंट प्रोड्यूसर- स्नातक... पत्रकारिता मे डिग्री/ डिप्लोमा...चैनल मे पहिने काज कS चुकल लोक के प्राथमिकता... 2 सं 3 साल के अनुभव नीक रहत . एहि पद के लेल कौशल परीक्षा लेल जाएत. स्कील टेस्ट के लेल 14 अक्तूबर के 9 सं 10 बजे के बीच पहुंचि रिपोर्ट करिऔ.
3. प्रोडक्शन असिस्टेंट- स्नातक... पत्रकारिता मे डिग्री/ डिप्लोमा... चैनल मे पहिने काज कS चुकल लोक के प्राथमिकता... 1 सं 2 साल के अनुभव नीक रहत . एहि पद के लेल कौशल परीक्षा लेल जाएत. स्कील टेस्ट के लेल 14 अक्तूबर के 9 सं 10 बजे के बीच पहुंचि रिपोर्ट करिऔ.
4. एंकर/ जर्नलिस्ट ( हिन्दी/ अंग्रेजी द्विभाषी )- स्नातक... पत्रकारिता मे डिग्री/ डिप्लोमा... चैनल मे पहिने काज कS चुकल लोक के प्राथमिकता... 3 सं 5 साल के अनुभव नीक रहत . एहि पद के लेल कौशल परीक्षा लेल जाएत.
स्कील टेस्ट के लेल 15 अक्तूबर के 9 सं 10 बजे के बीच पहुंचि रिपोर्ट करिऔ.
5. कैमरामैन-- स्नातक... सिनेमेटोग्राफी मे डिग्री/ डिप्लोमा... चैनल मे पहिने काज कS चुकल लोक के प्राथमिकता... 3 सं 5 साल के अनुभव नीक रहत . एहि पद के लेल कौशल परीक्षा लेल जाएत.
स्कील टेस्ट के लेल 16 अक्तूबर के 9 सं 10 बजे के बीच पहुंचि रिपोर्ट करिऔ.
6 ऑडियो एक्जीक्यूटिव- - स्नातक... चैनल मे पहिने काज कS चुकल लोक के प्राथमिकता... 1 सं 2 साल के अनुभव नीक रहत . एहि पद के लेल कौशल परीक्षा लेल जाएत. स्कील टेस्ट के लेल 16 अक्तूबर के 9 सं 10 बजे के बीच पहुंचि रिपोर्ट करिऔ.
7. ग्राफिक्स - स्नातक... डिग्री/ डिप्लोमा... चैनल मे पहिने काज कS चुकल लोक के प्राथमिकता... 1 साल के अनुभव नीक रहत . एहि पद के लेल कौशल परीक्षा लेल जाएत. स्कील टेस्ट के लेल 15 अक्तूबर के 9 सं 10 बजे के बीच पहुंचि रिपोर्ट करिऔ.
8 वीडियो एडीटर...- स्नातक... डिग्री/ डिप्लोमा... चैनल मे पहिने काज कS चुकल लोक के प्राथमिकता... 3 सं 5 साल के अनुभव नीक रहत . एहि पद के लेल कौशल परीक्षा लेल जाएत. स्कील टेस्ट के लेल 15 अक्तूबर के 9 सं 10 बजे के बीच पहुंचि रिपोर्ट करिऔ.
स्कील टेस्ट/ कौशल परीक्षा/ लिखित परीक्षा लेल जाए सं पहिने अपना संग किछ दस्तावेज/ प्रमाण पत्र जरूर राखि लेब.
1. जन्म प्रमाण पत्र
2. शिक्षा/ अनुभव प्रमाण पत्र
3. पहचान पत्र
4. वेतन प्रमाण पत्र ( आखिरी वेतन के स्लीप )
5. पैन नंबर
मोबाइल फोन/ बैग लS क भीतर नहिं जाए देल जाएत. ताहि लेल आ त किनको संग राखु आ एकरा घरहिं पर छोड़ि कS चलु. स्कील टेस्ट/ लिखित परीक्षा मे सफल लोकक घोषणा तुरंतहि करि देल जाएत. चुनल गेल लोकक इंटरव्यू 24 आओर 25 अक्तूबर के होएत. त लगि जाउ तैयारी मे. ईश्वर सं अहांक सफलताक कामना अछि.


text:
ⓘ टोड्के झरना
टोड्के झरना इलामक माइमझुवा, देउमाई नगरपालिकामे अवस्थित रहल अछि । टोड्के झरना आन्तरिक पर्यटकक लेल आकर्षक गन्तब्य बनैत गेछल । इलाम जिलाक सदरमुकाम इलाम नगरपालिकासँ २५ किलोमिटर उत्तरमे रहल ई झरनातक पुग्न कुछबेर पैदल च्लैत परैत अछि । ई झरना देखैल आवैला आन्तरिक पर्यटकक सङ्ख्या वढ्त अछि । धनकुटा, झापा, मोरङ, सुनसरी, इलाम, पाँचथर, ताप्लेजुङलगायतक जिलासँ हरेकवर्ष बडका सङ्ख्यामे लोगगसभ टोड्के झरना देखैल आएल अछि । समुद्र सतहसँ १,६०० मिटरक उचाईमे अवस्थित ई झरना ८५ मिटर अग्ला अछि । माईखोला सँ करिब ४० मिटर पश्चिममे अवस्थित ई झरना इलाम जिलाक पैग झरना छी ।


text:
राजकोट
निर्देशाङ्क: २२°१८′००″N ७०°४७′००″E / २२.३°N ७०.७८३३°E
राजकोट (/ˈrɑː[invalid input: 'd͡ʒ']əkoʊ[invalid input: 'ʈ']/ ( सुनी)) भारतके गुजरात प्रान्तक एक शहर छी। राजकोट नगर गुजरात राज्य, भारतमे स्थित अछि। राष्ट्रपिता महात्मा गाँधीकs क्रीड़ास्थली राजकोट, पहिले सौराष्ट्र कs राजधानी रहल छल। महात्मा गाँधीके पिता करमचंद गाँधी सौराष्ट्रक दीवान छ्लाह। अहीसं गाँधी जी अपना बचपन संवारि तथा अपन जिन्दगीके प्रारम्भिक दिन राजकोटक गलिसभमे ही व्यतीत कएने छल। गाँधी जी अही ठामसं हिन्दुस्तानिसभ आ अंग्रेजसभक रहन-सहनके अंतर कs क़रीबसं देखने छथि। मोहनदास करमचंद गाँधी उच्च स्कूल तत्कालीन अलफ्रंट हाई स्कूलमे अपनी शिक्षा ग्रहण केएने छल। गाँधीजी कs इस नगरीमे पर्यटकसभके लेल काबा गाँधीना देलो (गाँधी जी कs निवास स्थान) जहिमे आजुक बाल मन्दिर स्कूल चलि रहल अछि, राजकुमारी उद्यान, जबूली उद्यान, वारसन संग्रहालय, रामकृष्ण आश्रम, लालपरी झील, अजी डेम, रंजीत विलास पैलेस, सरकारी दुग्ध डेरी आदि दर्शनीय स्थल अछि। राजकोटमे मनायल जाइ वला अंतर्राष्ट्रीय पतंग मेला बड़का संख्यामे लोगसभ कs आकर्षित करैत अछि।
इतिहास[सम्पादन करी]
प्राचीन सभ्यता आर आज़ादी कs लड़ाईसं राजकोटक बहुत नजदीकी संबंध रहल अछि। राजकोटसं भारतके राजनीतिक आर सांस्कृतिक इतिहासक बहुतो यादसभ जुड़ल अछि। सन १६१२ ई. मे राजकोट शहर कs स्थापना जडेजा वंशके ठाकुर साहब विभाजी जडेजा कएने छल। महात्मा गाँधी अपन अहिंसा एवं सत्याग्रह कs प्रयोग सबसं पहिल अही ठामसं कएने छालह।
यातायात और परिवहन[सम्पादन करी]
हवाई मार्ग[सम्पादन करी]
रेल मार्ग[सम्पादन करी]
सड़क मार्ग[सम्पादन करी]
उद्योग और व्यापार[सम्पादन करी]
राजकोट कs सोनी बाजार गुजरातमे स्थित सोना कs सबसं बड़का बाज़ार छी। महिन्द्रा एण्ड महिन्द्रा जँका किछ प्रमुख कम्पनी सहो अही ठामसं ब्यापार शुरु कएने छल।
भूगोल[सम्पादन करी]
मौसम[सम्पादन करी]
धर्म[सम्पादन करी]
♦ Source:[५]
♦ Source:[६]
बाह्य जडीसभ[सम्पादन करी]
Rajkotक सम्बन्धमे विकिपिडियाक भातृ योजनासभमे ताकी:
- Rajkot Municipal Corporation (RMC)
- Rotary Dolls Museum in World's Amazing Records
- World Environment Day 2014 – Student Taking Oath to Set World Record
- Virani School Student Writing Essay Together set World Record
- Rotary Dolls Museum – 1600+ Dolls Collection
- Rajkot Urban Development Authority (RUDA)
- राजकोट विकिभोएज सँ यात्रा सहयोगी
- राजकोट डियमओजेडमे
एहो सभ देखी[सम्पादन करी]
- ↑ "Rajkot Climatological Table Period: 1981–2010", India Meteorological Department, अन्तिम पहुँच अप्रैल १०, २०१५।
- ↑ "Ever recorded Maximum and minimum temperatures up to 2010" (PDF), India Meteorological Department, मूलसँ २१ मई २०१३-मे सङ्ग्रहित, अन्तिम पहुँच अप्रैल १०, २०१५।
|deadurl=प्यारामिटर ग्रहण नै केलक (सहायता)
- ↑ सन्दर्भ त्रुटि: अमान्य
टैग;
RAKनामक संदर्भ की जानकारी नहीं है
- ↑ "Census of World"।
- ↑ "Historical Census of India"।
- ↑ "Census of Rajkot"।


text:
नवका- पुरनका लेख सर्च करु...
बिहार मे राइट टू सर्विस एक्ट
बिहार मे जल्दीए लोक के सरकारी दफ्तर के चक्कर लगाबय के झंझट सं मुक्ति मिल सकैत अछि. एकरा लेल राज्य सरकार राइट टू सर्विस एक्ट लाबए जा रहल अछि. ई अगिला बजट सत्र मे पेश भ सकैत अछि.
राज्य मे अखन एहन हाल अछि जे लोक के जन्म प्रमाण पत्र... मृत्यु प्रमाण पत्र... जाति प्रमाण पत्र सं लsक दोसर सभ सरकारी कामकाज के लेल बेर-बेर सरकारी दफ्तर के चक्कर लगाबय पड़य छनि.
एकरा संग बिजली कनेक्शन लेबय के होए...कोनो काज शुरू करय के लेल सरकारी मंजूरी लेबय के होए... पेंशन के मामला होए आ फेर स्कॉलरशिप के... सभ मे दौड़ैत-दौड़ेत चप्पल खिआ जाएत छनि.
एहने दिक्कत राज्य सं बाहर रहय वाला लोक के सेहो होए छनि. चाहे नौकरी के बाद पुलिस वेरिफिकेशन हो...किरायेदार के पुलिस वेरिफिकेशन हो आ फेर पासपोर्ट बनाबय के लेल जांच के मामला होए.
सभ ठाम जखन धरि ब्लॉक...सीओ कार्यालय... थाना...डीएम कार्यालय मे चढ़ावा नहि चढैऔ...काज नहि होएत. दौड़ाबैत रहताह. कोनो नहि कोनो पेंच लगाबैत रहताह.
मुदा आब ओहन नहि होएत. कोनो प्रमाण पत्र बनाबए के होए... कोनो दोसर सरकारी काज होए. एकटा तय समय मे हुनका ओ काज करय पड़तन्हि. नहि करय के वाजिब कारण बताबय पड़तन्हि. नहि त सरकारी बाबू के खुद जुर्माना देबय पड़तन्हि.
तय समय पर काज नहि करला पर हुनका बताबय पड़तन्हि कि ई किएक नहि भेल... एकरा लेल के जिम्मेदार छथिन्ह. आब छोटका आ बड़का बाबू अहां के बेकार मे परेशान नहि क सकताह. उल्टे अहां हुनका अपन राइट के हवाला द जल्दी काज करय लेल कहि सकय छी.
अखन काज नहि होए पर लोक सरकार के गरिआबय छथिन्ह. पाए भने कर्मचारी लैत होए...काज मे भने देरी कोनो खास बाबू करैत होए. छवि खराब होएत अछि सरकार के. लोक सरकार के एकरा लेल जिम्मेदार ठहराबय छथिन्ह.
कहय छथिन्ह नीतीश आ लालू राज मे भ्रष्टाचार बढ़ि गेल अछि...रिश्वत बढ़ि गेल अछि. मुदा अगर ई एक्ट बनला के बाद नीक सं अमल मे आबि जाएत अछि त लोक के बड़ फायदा होएतन्हि आओर सरकार के छवि सेहो सुधरत.
मुदा एकर सफलता तखने मिलत जखन नीतीश कुमार जीक कर्मचारी सभ एकरा अमल मे लाबय लेल टाल-मटोल... बहानाबाजी नहि करथिन्ह. नीतीश जीके एकरा लेल सख्त होए पड़तन्हि. कर्मचारी सभ के कनि कसय के पड़तन्हि.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
बिहार मे बाढ़िक स्थिति खराब
बिहार मे बाढ़ि सं लोकक हालत खराब अछि. गंगा... बागमती... कोसी... कमला बलान... गंडक... बूढ़ी गंडक सभ नदीकेर पानि खतरा के निशान सं ऊपर बहि रहल अछि. दरभंगा... मधुबनी... सीतामढ़ी... समस्तीपुर... सहरसा... सुपौल... भागलपुर... मधेपुरा... खगड़िया आओर पूर्णिया के कइटा गाम पानि मे डूबि गेल अछि. कई इलाका के सम्पर्क सेहो कटि गेल अछि. सड़क... रेल के संग टेलीफोन संपर्क सेहो कटि गेल अछि. बाढ़ि सं करीब अस्सी लाख लोक प्रभावित छथिन्ह. कई ठाम बांध टूटि गेल अछि तs कतेक ठाम दरार आबि गेल अछि. सरकार तरफ सं राहत के प्रयास कएल जा रहल अछि. कई ठाम हेलीकॉप्टर सं पैकेट... आओर खाई पिबय के सामान सेहो गिलाएल गेल अछि. दरभंगा मे कुशेश्वरस्थान के हालत किछ बेसि खराब अछि. मधेपुरा आओऱ सीतामढ़ी मे सेहो राहत के लेल सरकार कदम उठा रहल अछि . मुदा बाढ़ि मे फंसल लोक तक सामान नीक सं नहिं पहुंच पाबि रहल अछि. लोक सभ ऊंच जगह... बांध... सड़क पर शरण लेने छथिन्ह.
खनाय पिबय के सामान के संग मटिया तेल के सेहो दिक्कत भ गेल अछि. एकरे संग दिक्कत ईहो छै जे बरसात में सांप गोजर सेहो खूब निकलय छै. चारू कात पानिए पानि दिखाय छै. पूर्णिया... कटिहार... सुपौल के कइटा गाम मे पानि घुसि गेल अ. मुख्यमंत्री नीतीश कुमार कइटा इलाका मे हवाई सर्वे कएलथिन्ह अ. अगर स्थिति मे सुधार नहिं आएल त सेना केर मदद सेहो लेल जाएत.
1 टिप्पणी:


text:
रौतहट जिला
रौतहट नेपालक मध्यमाञ्चल विकास क्षेत्र, नारायणी अञ्चलक दक्षिणपूर्वी तराई क्षेत्रमे अवस्थित जिला छी । ई जिलाक पूर्वमे सर्लाही, पश्चिममे बारा, उत्तरमे मकवानपुर आ दक्षिणमे भारतक बिहार राज्यक सितामढी आ पूर्वी चम्पारण जिला पडएत अछि । समुद्र सतहसँ १२२ मिटरसँ २४४ मिटरधरिक उचाईमे अवस्थित रौतहट जिलाक क्षेत्रफल १,१२६ वर्ग किलोमिटर (१०३७०९ हेक्टर) अछि।)[२]। रौतहट जिलाक सदरमुकाम गौर छी ।
सन्दर्भ सामग्रीसभ[सम्पादन करी]
- ↑ १.० १.१ Household and population by districts, Central Bureau of Statistics (CBS) Nepal
- ↑ "भौगोलिक अवस्थिति", जिविस रौतहट, अन्तिम पहुँच २०११-०७-२४।
बाह्य जडीसभ[सम्पादन करी]


text:
बिहार सरकार आब गरीबी रेखा सं नीचा रहय वाला लोक के लेल बकरी पालन पर जोर देबय जा रहल अछि. सरकार के माननाय अछि जे बकरी पालन लोक के कमाय-खाय के नीक साधन बनि सकैत अछि. एहि के लेल सरकार पूर्णिया मे एकटा बकरी प्रजनन प्रक्षेत्र बनाबय जा रहल अछि. एहि के लेल लोक के बकरी पालन के लेल जरूरी ट्रेनिंग देल जाएत ओर बकरा सेहो देल जाएत. शुरू मे करीब 600 किसान के दू-दूटा बकरा देल जाएत.
एक तरह सं देखल जाए त गाम-घर के गरीब लोक के लेल सरकार के ई नीक कदम अछि. गाम-घर मे अखनो काफी लोक बकरी पालय छथिन्ह. पांच-दसटा बकरी-बकरा रखला पर जरूरत के समय बकरा बेच काज चला लेल जाएत अछि. खेती आओर मजदूरी के संग बकरी... मुर्गी आओर माछ पालन कs कनाय बढ़ाएल जा सकैत अछि.


text:
दोहे / एस. मनोज
दोहा
व्यर्थ भेल सभ राग अछि, व्यर्थ भेल सभ साज।
जीवन केर संग्राममे, बेसुर सभ आवाज ।
मोनक पीर नहूँ नहूँ, तन पर करै प्रहार
स्वास्थक अछि जँ कामना, नीक करू व्यवहार।
नारी गुण केर खान अछि, नर अछि सुधा समान।
नर नारी संयोग सँ, सुरभित सकल जहान।
शस्य श्यामला वसुंधरा भ' रहली नित हीन।
विष घोलैत छी विश्वमे भ' रहलहुँ हम दीन।
लिखू सदा जन पीड़ क', पीड़ामे अछि देश ।
घोर अमावश राति अछि, मेटबू सभक क्लेश।
भौतिकवादी पंथ क' ई कैसन उपहार ।
संवेदन सभ मरि रहल जीवन अछि लाचार ।
जिनका माथा पर रहल, भरि परिवारक भार।
वृद्धाश्रम मे आइ ओ, छथि बेबस लाचार ।
उपवन मे गूँजै लगल, रितु मधुमासक साज।
दिग दिगन्त पसरै लगल, कोइलि क' आवाज ।
क्षण क्षण जंगल कटि रहल, भोगवादकें नाम ।
तप्त होइत अहि भूमिकें, सर्वनाश अंजाम।
पुष्प पुष्प पर गूँजैत अछि, भ्रमर भ्रमर केर गान।
रस चूसै ओ पुष्प सँ, सुधा करै अछि दान।


text:
> प्रदर्शनकारी पर पुलिस गोलीबारी केर विरोध
नव दिल्ली. मधुबनी मे भेल प्रशांत हत्याकांड मे प्रशासनिक कार्रवाइ केर विरोध मे मैथिल यूथ परिषद् द्वारा आइ रविदिन १४ अक्टूबर २०१२ कें दिल्ली के जंतर मंतर पर ४ बजे सं प्रदर्शन आ केंडल मार्च कयल जायत. ओना त' पछिला एक मास सं घटनाक्रम चलि रहल अछि. मुदा विगत दू दिन सं मधुबनी में जे भ' रहल अछि, मिथिला मे त' दुर्लभे शेष भारत मे सेहो कमे देखबा मे अबैत अछि. प्रशांत केर घेंट कटल लाश भेटलाक बाद पुलिस प्रशासनक तथाकथित लापरवाहीक बाद जन विरोध शुरू भेल. प्रदर्शनकारी पर पुलिस कार्रवाइ मे एक गोटे मारल गेल आ कतेको घायल भ' गेल.
(Report: मिथिमीडिया ब्यूरो)


text:
अजय कुमार झा
सर्वप्रथम ईस्वी संवत् २०२० के सुखद आगमनपर भाषा अधिकारलेल संसारभरि क्रियाशील समस्त पक्षकप्रति उत्तरोत्तर सफलताक शुभकामना प्रकट करैत छी । संसारभरि प्रायः कोनो ने कोनो अधिकारकलेल मानव जाति संघर्षरत छैक । नेपाल आ नेपाली नागरिक सेहो २१म् शताब्दिक गर्भेकालसँ विविध अधिकारलेल संघर्षरत रहि आयल अछि । ओहि संघर्षसभमें भाषा अधिकारक संघर्ष सेहो ततवहि पुरान छैक । नेपालमे भाषा संघर्ष हिमाल, पहाड, मधेश सगठहि छैक । मुदा भाषा अधिकारक संघर्षमे मधेशक भूमिका अग्रणी छैक । मधेशी समुदाय अर्थात् मैथिल, भोजपुरी, अवधी, वज्जी आदि मातृभाषी समुदाय राष्ट्रभाषाक रूपमे नेपाली भाषाक अनुकरण करैत अपन अपन मातृभाषा आ क्षेत्रीय सम्पर्क भाषाक समुचित सम्मान आ स्थान लेल सतत संघर्ष करैत आयल अछि ।
भाषाक अर्थ मनुष्यक अभिव्यक्तिसँ जुडल हेवाक कारण भाषाकेँ परिभाषित करक प्रयास प्राचीने कालसँ होयत रहल अछि । प्राचीन कालमे सांस्कृतिक समूहसभक अपन अपन एकल राष्ट्र छल आ एकल राष्ट्रीय भाषा छल । सांस्कृतिक समूहसभ नगरराज्य वा जनपदमे परिवर्तित भेल । एहि परिवर्तित अवस्थामे नगरराज्य वा जनपद यद्यपि आपसी एकीकरण वा सम्मीलनसँ निर्मित भेल छल तैं समागममे भाषिक समस्या नहि भेल अपितु भाषिक सहिष्णुताक स्थापना कयल गेल । अपन भावना आ विचारक अभिव्यक्ति सभसँ सहज अपन मातृएभाषामे क’सकैत छी तैं ओहि समयमे हरेक मातृभाषाकेँ संरक्षित रहबामे आ करबालेल सभकेँ समान अवसर प्राप्त छलनि ।
नगरराज्य आ जनपद कालके बाद औपनिवेशिकराज्य, राष्ट्रियराज्य वा साम्राज्यक निर्माण प्रारम्भ भेल आ एहि क्रममे एक भाषा आ संस्कृतिक अतिक्रमण आन भाषा आ संस्कृतिपर प्रारम्भ भेल ।
भाषिक–सांस्कृतिक अतिक्रमणक अर्थ एक भाषा–संस्कृतिद्वारा दोसर भाषा–संस्कृतिपर हुकुम चलेनाई, आन भाषा–संस्कृतिक हक–अधिकार जफत क’लेनाय थिकै । वैचारिक आ सांघातिक तरिकासँ शोषण, उत्पीडन, आ अनेक तरहसँ शोषण आ विभेद करनाइ थिकै । भाषिक–सांस्कृतिक अतिक्रमणक तत्कालिक प्रभाव संरक्षणक अभाव आ दूरगामी प्रभाव लोपोन्मुख स्थितिमे भासैत जेनाइ थिकै । उपनिवेशक निर्माण बाह्य शक्तिद्वारा मात्र नहि, अपितु आन्तरिक शक्तिद्वारा सेहो होयत छैक । नेपाल सेहो तेहेन राज्य छैक, जाहिठाम भाषिक—सांस्कृतिक अतिक्रमणक सवालपर बहस पर बहस होयत आयल छैक । बहुभाषी, बहुसांस्कृतिक राज्यकेँ भाषा आ संस्कृतिक चरित्रमे एकभग्गु नहि हेवाक चाही । मुदा नेपाल एकटा भाषाकेँ सर्वोपरी मानि आन भाषासभकेँ कुण्ठित करैत आयल अछि । राज्यक एकल भाषा नीतिपर अनेक घमर्थन होयत रहल अछि । मुदा तओ नवसंविधानमे राष्ट्रभाषा आ राष्ट्रीयभाषा करि विभेदक स्थिति विद्यमाने अछि ।
नवसंविधान सामन्ती, निरंकुश, केन्द्रीकृत आ एकात्मक राज्यव्यवस्थाद्वारा सिर्जित हरेक तरहक विभेद आ उत्पीडनके अन्त्य हेवाक घोषणा करैत अछि । ई संविधान नेपालकेँ बहुजातीय, बहुभाषिक, बहुधार्मिक, बहुसांस्कृतिक चरित्र आ भौगोलिक विविधताकेँ स्वीकार करैत अछि । संविधान सामाजिक न्याय, सहिष्णुता आ सद्भावके पक्षपोषण करैत अछि ।
संविधान दूटा अलग अलग धारामे राष्ट्र आ राज्यकेँ परिभाषित करैत अछि । बहुभौगोलिक, बहुजातीय, बहुभाषिक, बहुधार्मिक, बहुसांस्कृतिक नेपाली जनताकेँ ‘राष्ट्र’ शब्दसँ सम्बोधित करैत अछि । तहिना नेपाल राज्य कहिक’ स्वतन्त्र, अविभाज्य, सार्वभौमसत्तासम्पन्न, धर्मनिरपेक्ष, समावेशी, लोकतन्त्रात्मक, समाजवाद उन्मुख, संघीय लोकतान्त्रिक गणतन्त्रात्मक राज्यके सम्बोधित करैत अछि ।
संविधान प्रत्येक नागरिकके मौलिक हकके रूपमे भाषा तथा संस्कृतिक हक प्रदान करैत अछि । प्रत्येक व्यक्ति आ समुदायकेँ अपन भाषा प्रयोग करबाक, अपन सांस्कृतिक जीवनमे सहभागी हेवाक, अपन भाषा, लिपि, संस्कृति, सांस्कृतिक सभ्यता आ सम्पदाक संवर्धन आ संरक्षण क’ सकत ।
संविधान राष्ट्रभाषा आ सरकारी कामकाजक भाषाक क’ दू तरहके भाषाक व्यवस्था केलक अछि । नेपालमे बोलइवला मातृभाषासभ राष्ट्रभाषा थिक । अर्थात नेपाली, मैथिलीलगायत सम्पूर्ण भाषासभ, जे नेपाल राज्यमे बोलल जायत छैक, अर्थात् नेपालिओ, से राष्ट्रभाषा थिकै । संविधानक एहि व्यवस्था अनुरूप नेपाली, मैथिली, हिन्दी सभटा भाषा एके श्रेणीमे स्थित देखल जायत छैक । मुदा संविधानक एक दोसर व्यवस्था, जाहिमे कहल गेल छैक जे नेपाली भाषा नेपालक सरकारी कामकाजक भाषा होयत, से व्यवस्था नेपाली भाषाकेँ आन भाषासभसँ विशिष्ट बनादैत छैक । संविधान नेपाली भाषाकेँ देशभरिमे सरकारी कामकाजक माध्यम मानैत अछि ।
संघीय संविधानके मुताबिक प्रदेश सरकार अपन प्रदेशमे एक वा अनेक भाषाकेँ प्रदेशक सरकारी कामकाजक भाषा बना सकैत अछि । मुदा इ काज करबालेल प्रदेश सरकारके स्वायत्तता प्राप्त नहि छैक । कारण जे संविधानमे आगाँ कहल गेल छैक, जे “भाषा सम्बन्धी अन्य कुरा भाषा आयोगको सिफारिसमा नेपाल सरकारले निर्णय गरे बमोजिम हुनेछ ।”
मैथिलीक आगाँ अखन तीनटा मुख्य चुनौती दृष्टिगोचर भ’रहल अछि । एक मैथिलीक प्रकाशन आ प्रसारणक अभिवृद्धि, दोसर नवपुस्तद्वारा मैथिली आन्दोलनके स्वामित्व ग्रहण आ तेसर मैथिलीकेँ मधेशसँ जुडल प्रदेशसभमे सरकारी कामकाजक भाषा बनौनाई ।
संविधानक धारा २८७ मे भाषा आयोग गठनक प्रावधान छैक । सरकारी कामकाजक भाषाक आधार तय करनाई भाषा आयोगके काम छैक । संविधान प्रारम्भ भेला एक वर्षभितर भाषा आयोग गठन करबाक छलैक आ आयोगकेँ अपन कार्य कर’लेल पाँच वर्षक समय द’देल गेल छैक । प्रदेश सरकार भाषाक सम्बन्धमे कोनो काज नहि क’सकैत अछि । प्रदेश सरकार भाषासम्बन्धी संयन्त्रो नहि बना सकैत अछि, नेपाल सरकारद्वारा खडा कयल गेल भाषा आयोगक शाखाए प्रदेशमे कोनो कार्य क’सकत ।
एहि वर्ष सन् २०१९ क अन्त्यसँगहि १७ म् अन्तर्राष्ट्रीय मैथिली सम्मेलन सम्पन्न कयल गेल । मैथिली भाषाक कर्मठ कार्यकर्ता प्रवीण नारायण चौधरीक संयोजनमे सम्मेलन विराटनगरमे आयोजन भेल । सम्मेलनमे नेपाल आ भारतसँ आयल तीन सौसँ अधिक मैथिलीभाषीक सहभागिता छल । एहिबेर महिलाक सहभागितामे वृद्धि देखल गेल । कार्यक्रममे मैथिली भाषाक अनेक कवि, लेखक, कार्यकर्तासभ ‘मिथिला रत्न’ सँ सुशोभित भेला । शोभायात्रा, सांस्कृतिक नाचगान सम्मेलनक अलंकार बनल । समाजवादी पार्टीक अध्यक्ष उपेन्द्र यादव प्रमुखअतिथिक रूपमे सम्मेलनक उद्घाटन केलनि । ‘जय मिथिला जय मधेश’क नारा दैत ओ अपन वक्तव्य पूरा केलनि । विगत सन् २०१७ आ २०१८ मे सम्पन्न अन्तर्राष्ट्रीय सम्मेलनद्वारा जारी घोषणापत्रकेँ अहु सम्मेलनसँ पारित कयल गेल ।
सम्मेलनमे मैथिली भाषासँ सम्बन्धित अनेक सबाल उठाओल गेल । नवसंविधानक घोषणाभेल चारि वर्ष बित चुकल अछि । मातृभाषा आ राष्ट्रीयभाषासँ सम्बन्धित धाराकेँ छोडि संविधानक सम्पूर्ण धाराक क्रियान्वयन भ’ चुकल अछि । एहेन अवस्थामे मातृभाषा आ राष्ट्रीयभाषाक अधिकार संविधानक देखावयवला दाँत सावित भ’रहल बुझल गेल । राष्ट्रीयभाषाक क्रियान्वयनमे अडचन खडा कर’लेल भाषा आयोगक गठन कयल गेल अछि । भाषा आयोगक अपूर्णता ओही अडचनक अंश थिक । भाषा अधिकारक प्रयोग करेबामे प्रदेश सरकारक सेहो अनेक जिमेवारी आ भूमिका छैक । प्रदेशमें मातृभाषामे शिक्षा, मातृभाषामे सरकारी नोकरी, राष्ट्रीयभाषासभक साहित्य, कला आदिक विकास कार्यमे निष्क्रियताकलेल प्रदेश सरकारक आलोचना कयल गेल । प्रदेशक सरकारी कामकाजक भाषाक निर्णय करबामे सरकारे नहि विधायिकाके सेहो विफल मानल गेल । ‘एक देश एक भाषा’क पुरान नीतिमे कोनो तरहक परिवर्तनक संकेत नहि बुझाइछ । दोसर दिस राष्ट्रीयभाषासभकेँ एकदोसरसँ बलझाक’ भाषा अधिकारलेल संघर्षरत शक्तिसभकेँ कमजोर करबाक गैरनेपाली राष्ट्रभाषाविरुद्ध नियोजित एवं कुत्सीत कार्य भ’रहल लगायत अनेक सवाल एहि सम्मेलनमे उठाओल गेल ।
भाषाक विकासमे योगदान करबाक मनसँ कयल गेल कार्य निरर्थक नहि जायछ । मुदा सम्मेलनक लेल सम्मेलन करी वा सम्मेलनपर सम्मेलन करैत रही आ हात किछु नहिं लागय त सम्मेलनक औचित्यपर सवाल नहि उठौ से नहि भ’सकैय । सम्मेलनक आधिकारिता आ स्वामित्व पर सेहो सवाल उठि सकैछ । सम्मेलनक घोषणाक प्रभाव अहि बातपर निर्भर करैत अछि, जे ओहि सम्मेलनक जनसहभागिताक स्थिति कतेक छैक । मिथिला वा मैथिलीक सम्मेलन कोनो एक मात्र मैथिलक नहि अपितु समस्त मिथिलाक सरोकारक विषय थिक । सम्मेलनक ठोस पूर्वाधार ताधरि नहि बनत जाधरि सम्मेलनक तैयारीमे अधिकसँ अधिक मैथिलजन परिचालित नहि हेता । तहुमे अन्तर्राष्ट्रीय सम्मेलनक बात त किछु आर छैक ।
भाषाक आधार इएह छैक जे अहाँ सर्वाधिक सहज कोन भाषामे महसुस करैत छी । कतेक लोक एकटा छोडि दोसर भाषा नहि जनैत अछि । कतेक लोक दूटा, तीनटा, चारिटा भाषा जनैत अछि । जे किओ जाहि भाषामे अपन बचपन बितौने रहल, ओहि भाषामे ओ अधिक कुशलतापूर्वक अभिव्यक्त भ’सकैत अछि । भाषा व्यक्तिगत नहि भ’सकत । भाषा सदिखन समूहक विषय थिक । तैं भाषा अधिकारक विषय बनल । तैं भाषाक पाछु समूहगत क्रियाकलाप होयत छैक ।
नेपालमे १२३ गोट संख्यामें भाषाक व्यवहार मानल जायत छैक । नेपाली भाषा सभसँ उँच स्थानपर (४४.६३) छैक । नेपालीके बाद मैथिली दोसर स्थान (११.६७) पर, भोजपुरी तेसर स्थान (५.९८) पर, थारु तेसर स्थान (५.७७) छैक । वज्जिका सातम स्थान (२.९९) पर, उर्दू दसम् स्थान (२.६१) पर, अवधी एघारम् स्थान (१.८९) पर छैक । एकसँ एगारह तक रिक्त स्थानकेँ क्रमशः तामाङ्ग (५.१०), नेवारी (३.१९), मगर (२.९७), डोटेली (२.९७) भाषा पूर्ति करैत छैक, जे पहाडक भाषा छैक । अर्थात् देशके प्रमुख ११ टा भाषामेसँ ६ टा मधेशके आ पाँचटा पहाडके भाषा परैछैक । मधेशके आन भाषासभ जे एक प्रतिशतसँ कम छैक, ताहिमे राजवंशी, हिन्दी, मगही, उराउ, राजस्थानी, बंगाली, ताजपुरिया, अंगिका, गनगाई, पंजाबी, सिन्धी भाषा छैक । एक सौ तईसटा भाषा बजनिहार नेपाली जनताक संख्या २,६४,९४,५०४ छैक ।
मैथिलीक प्रथम प्रमाण रामायणमे मिलैत छैक । ई त्रेता युगमे मिथिलानरेश राजा जनकके राज्यभाषा छल । एहि प्रकार ई इतिहासके प्राचीनतम भाषासभमेसँ एक मानल जायत छैक । प्राचीन मैथिलीके विकासक शुरूआती दौर प्राकृत आ अपभ्रंशके विकाससँ जोडल जायत छैक । लगभग सात सौ इस्वीक आसपास एहि भाषामे रचना होमय लागत । विद्यापति मैथिलीके महाकवि तथा सर्वाधिक ज्ञाता कवि छथि । विद्यापति मैथिलीक अतिरिक्त संस्कृत तथा अवहट्टक सेहो रचना केलनि । ई ओ दू प्रमुख भाषा थिक, जहिठामसँ मैथिलीक विकास भेल । मैथिली विश्वके सर्वाधिक समृद्ध, शालीन आ मिठास पूर्ण भाषासभमेसँ एक मानल जायत छैक । मैथिलीक अपन लिपि छैक, जे एक समृद्ध भाषाक प्रथम पहिचान छैक । मैथिली संघ–संस्थाक उदय भ’रहल छैक । मैथिली क्रियाकलाप बढि रहल छैक । मैथिली रचनाक प्रकाशन जे किछु वर्ष तक अवरुद्ध छलैक से आब गति ल’रहल छैक । मैथिली पत्रपत्रिकाक प्रकाशन बढि रहल छैक । अखन १५–२० टा रेडियो स्टेशन ऐहेन छैक, जाहिमे मैथिली भाषामे कार्यक्रम प्रसारित कयल जायत छैक । टिभीसभपर सेहो मैथिली खबर प्रसारित होयत छैक । एहि प्रकारे देखल जाय त मैथिली अपन चतुर्दिक विकास दिस गतिशील अवश्य छैक । यद्यपि कि एकर गति बड सुस्त छैक । सरकार आ जनस्तरसँ किछु अतिरिक्त प्रयास होय त एहेन सुस्ती हटाओल जा’सकैत अछि ।
मैथिलीक आगाँ अखन तीनटा मुख्य चुनौती दृष्टिगोचर भ’रहल अछि । एक मैथिलीक प्रकाशन आ प्रसारणक अभिवृद्धि, दोसर नवपुस्तद्वारा मैथिली आन्दोलनके स्वामित्व ग्रहण आ तेसर मैथिलीकेँ मधेशसँ जुडल प्रदेशसभमे सरकारी कामकाजक भाषा बनौनाई । नेपाली मिथिला समाज एहि चुनौतीसभकेँ उपलब्धिमूलक रूपमें पारँ क’ केना आगाँ बढय, ताहिलेल कार्यनीति आ रणनीतिक निर्माण अपरिहार्य छैक । अन्तर्राष्ट्रिय सम्मेलनसभक कार्यभार छोडि दिअ से नहि मुदा राष्ट्रीय सम्मेलनके सार्थक बनोनाई प्राथमिक बात भ’सकैछ । एहिलेल ‘जय मिथिला, जय मधेश, जय देश’ क अभियान बेसी उपयुक्त होयत । किएक जे मिथिला मधेशक तेहेन अभिन्न हिस्सा छैक, जेक देशसँ भिन्न नहि भ’सकैछ ।
-सम्प्रति लेखक मैथिली साहित्य परिषद् राजविराज, सप्तरीमें सचिव छथि ।


text:
नवका- पुरनका लेख सर्च करु...
सोमदेव जीके प्रबोध सम्मान
एहि बेरक प्रतिष्ठित प्रबोध साहित्य सम्मान मैथिली साहित्यकार सोमदेव जीके मिलतन्हि. हुनका पटना के कालिदास रंगालय मे 19 फरवरी के प्रबोध साहित्य सम्मान- 2011 सं सम्मानित कएल जएतन्हि.
स्वस्ति फाउंडेशन के तरफ मिलय वाला एहि सम्मान मे सोमदेव जीके एक लाख टका नकद आओर स्मृति चिन्ह देल जएतन्हि. सोमदेव जीक जन्म 5 मार्च 1934 के दरभंगा जिलाक बेनीपुर सबडिवीजन के दाथ गाम मे भेल छनि. ओना आब ओ लहेरियासराय के जीएन गंज मे रहय छथिन्ह.
सोमदेव जी ललित नारायण मिथिला विश्वविद्यालय के महारानी कल्याणी महाविद्यालय सं जुड़ल रहल छलखिन्ह. रिटायर भेलाह के बाद अपन समय मैथिली साहित्य मे लगौने छथिन्ह.
मैथिली विद्वान 76 वर्षीय सोमदेव जीक कइटा किताब छपि चुकल छनि. जेहि मे चारिटा कविता संग्रह...'सहस्रमुखी चौकपर'...'कालध्वनि'... 'सोम सतसइ' आओर 'सोम पदावली'... दूटा उपन्यास...'चानोदाइ' आओर 'होटल अनारकली' ... एकटा कहानी संग्रह.... 'आगि तांबूल वनमे' आओर एकटा संगीत नाट्य काव्य 'चरैवेति' शामिल अछि.
मैथिली कवि...उपन्यासकार श्री सोमदेव जीके 2001 मे यात्री चेतना पुरस्कार सेहो मिल चुकल छनि. हेलो मिथिला दिस सं सोमदेव जीके के एहि सम्मान के लेल बधाई आओर शुभकामना.
सदस्यता लें टिप्पणियाँ भेजें (Atom)


text:
ⓘ जोरायल गाउँपालिका
जोरायल गाउँपालिका डोटी जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद डोटी जिलामे साविकक घण्टेश्वर, छतिवन, डोटी, सरस्वतीनगर, लक्ष्मीनगर, गडसेरा आ निरौला गाविस गाउँ विकास समितिसभके मिलाए जोरायल गाउँपालिका बनाएल गेल अछि ।जोरायल गाउँपालिकाक कूल क्षेत्रफल ४१९.०९ वर्गकिलोमिटर रहल अछि । ई गाउँपालिका ६वडामे विभाजन कएल गेल अछि । ई गाउँपालिकाक कूल जनसङ्ख्या २०,८२४ रहल अछि । ई गाउँपालिकाक सिमाना पूर्वमे बडीकेदार गाउँपालिका, पश्चिममे डडेलधुरा जिला, उत्तरमे दिपायल सिलगढी नगरपालिका आ डडेलधुरा जिला तथा दक्षिणमे कैलाली जिला धरि फैलल अछि ।


text:
हमर ईमेल:-hellomithilaa@gmail.com
नवका- पुरनका लेख सर्च करु...
केहन छी अहां ?
केहन छी ? सभ कुशल-मंगल अछि कि नहि ? हमर त एम्हर पिछला 20-25 दिन सं एहन हाल जे दू दिन नीक त चारि दिन खराब. एकदम सं पछारने छल. प्रेस क्लब चुनाव सं पहिने सं गड़बड़ चलि रहल अछि. बीच मे कनि नीक भेलाह पर ऑफिस चलि गेलाह सं हरारत आओर बड़ि गेल. एम्हर किछ दिन सं एहन जे भोर मे उठतहि आओर पेपर लsक बैसितहि नाक सं टप-टप पानि खसय लागय. किछ छींक सेहो. एलर्जी के एकटा दवाई अछि हैट्रिक. एकर एकटा टैबलेट खएला पर राहत मिलैत छल. एक दिन बिना दवा खएने ऑफिस चलि गेलहुं. नाक सं टप-टप गिरैत पानि के पोछैत-पौछैत परेशान भ गेलहुं. लोक सभ कहलक जे ऑफिस के बाहर मदर डेयरी के पास होमिओपैथ के एकटा नीक डॉक्टर छथिन्ह हुनका सं देखा लेल जाउ. गेलहुं त पता चलल जे ओ सांझ पांच बजे अएताह. हम कहलौं जे किछ देर के लेल कि दवा खा कs रोग के रोकल जाए. डॉक्टर साहेब पानि बहैत आओर छींक मारैत देखथिन्ह त सही दवा होएत. मुदा कि कहुं. ओहि डॉक्टर साहेब के दवा खाएते आओर जोर भ गेल. ढौं- ढौं वाला खांसी भ गेल...101 बुखार सेहो भ गेल. अगिला दिन भर परेशान रहलौं. जखन बर्दाश्त नहि भेल त बाबा रामदेव के पतंजलि चिकित्सालय मे सेहो देखएलौं. मुदा आयुर्वेदिक दवाई सं सेहो किछ नहि भेल... बुखार 102 पर चलि गेल. कमजोरी एतेक जे बिछावन सं उठल नहि जाए. तखनो दू दिन तक दवाई जारी रखलौं. हारि कs अंग्रेजी दवा शुरू करलौं. कारपोल सं बुखार के कम भेल आओर हैट्रिक सं छींक ठीक अछि. एकटा आओर टैबलेट खा रहल छी फैक्सिन.
आब किछ टनमनाएल छी. नीक भेलाह पर नेट पर बैसलौं. काल्हि सं ऑफिस सेहो जाएब. बेसि दिन छुट्टी पर सेहो नहि रहि सकय छी. अहां सभ अपन हाल चाल लिखब...सभ किछ केहन चलि रहल अछि?
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
पाँच पत्र : हरिमोहन झा
(१)
दड़िभंगा
१-१-१९
प्रियतमे
अहाँक लिखल चारि पाँती चारि सएबेर पढ़लहुँ तथापि तृप्ति नहि भेल. आचार्यक परीक्षा समीप अछि किन्तु ग्रन्थ मे कनेको चित्त नहि लगैत अछि. सदिखन अहीँक मोहिनी मूर्ति आँखि मे नचैत रहैत अछि. राधा रानी मन होइत अछि जे अहाँक ग्राम वृन्दावन बनि जाइत, जाहि मे केवल अहाँ आ हम राधा-कृष्ण जकाँ अनन्त काल धरि विहार करैत रहितहुँ. परन्तु हमरा ओ अहाँक बीच मे भारी भदबा छथि- अहाँक बाप-पित्ती, जे दू मासक बाद फगुआ मे हमरा आबक हेतु लिखैत छथि. साठि वर्षक बूढ़ केँ की बूझि पड़तनि जे साठि दिनक विरह केहन होइत छैक !
प्राणेश्वरी, अहाँ एक बात करू माघी अमावस्या मे सूर्यग्रहण लगैत छैक. ताहि मे अपना माइक संग सिमरियाघाट आउ. हम ओहिठाम पहुँचि अहाँ कें जोहि लेब. हँ एकटा गुप्त बात लिखैत छी जखन स्त्रीगण ग्रहण-स्नान कर’ चलि जएतीह तखन अहाँ कोनो लाथ क’ क’ बासा पर रहि जाएब. हमर एकटा संगी फोटो खिच’ जनैत अछि. तकरा सँ अहाँक फोटो खिचबाएब देखब ई बात केओ बूझए नहि. नहि तँ अहाँक बाप-पित्ती जेहन छथि से जानले अछि.
हृदयेश्वरी हम अहाँक फरमाइशी वस्तु (चन्द्रहार) कीनि क’ रखने छी. सिमरिया मे भेट भेलापर चूपचाप द’ देब. मुदा केओ जानए नहि हमरा बाप के पता लगतनि तँ खर्चा बन्द क’ देताह. हँ एहि पत्रक जबाब फिरती डाक सँ देब. तें लिफाफक भीतर लिफाफ पठा रहल छी. पत्रोत्तर पठएबा मे एको दिनक विलम्ब नहि करब. हमरा एक-एक क्षण पहाड़ सन बीति रहल अछि. अहाँक प्रतीक्षा मे आतुर
पुनश्च : चिट्ठी दोसरा के छोड़क हेतु नहि देबैक. अपने हाथ सँ लगाएब रतिगरे आँचर मे नुकौने जाएब आओर जखन केओ नहि रहैक तँ लेटरबक्स मे खसा देबैक.
(२)
हथुआ संस्कृत विद्यालय
१-१-२९
प्रिय,
बहुत दिनपर अहाँक पत्र पाबि आनन्द भेल. अहाँ लिखैत छी जे ननकिरबी आब तुसारी पूजत, से हम एकटा अठहत्थी नूआ शीघ्र पठा देबैक. बंगट आब स्कूल जाइत अछि कि नहि? बदमाशी तँ नहि करैत अछि? अहाँ लिखैत छी जे छोटकी बच्ची के दाँत उठि रहल छैक, से ओकर दबाइ वैद्यजी सँ मङबा क’ द’ देबैक. अहू के एहि बेर गाम पर बहुत दुर्बल देखलहुँ जीरकादि पाक बना क’ सेवन करू. जड़काला मे देह नहि जुटत तँ दिन-दिन ह्रस्त भेल जाएब. ओहि ठाम दूध उठौना करू. कम सँ कम पाओ भरि नित्य पिउल करब.
हम किछु दिनक हेतु अहाँ कें एहिठाम मङा लितहुँ. परन्तु एहि ठाम डेराक बड्ड असौकर्य. दोसर जे विद्यालय सँ कुल मिला साठि टका मात्र भेटैत अछि. ताहि मे एहि ठाम पाँच गोटाक निर्वाह हएब कठिन. तेसर ई जे फेर बूढ़ी लग के रहतनि ! इएह सभ विचारि क’ रहि जाइत छी. नहि तँ अहाँक एत’ रहने हमरो नीक होइत. दुनू साँझ समय पर सिद्ध भोजन भेटैत बंगटो के पढ़बाक सुभीता होइतैक. छोटकी कनकिरबी सँ मन सेहो बहटैत. परन्तु कएल की जाए ! बड़की ननकिरबी किछु आओर छेटगर भ’ जाए तँ ओकरा बूढ़ीक परिचर्या मे राखि किछु दिनक हेतु अहाँ एत’ आबि सकैत छी. परन्तु एखन तँ घर छोड़ब अहाँक हेतु सम्भव नहि. हम फगुआक छुट्टी मे गाम अएबाक यत्न करब. यदि नहि आबि सकब तँ मनीआर्डर द्वारा रुपैया पठा देब.
अहींक कृष्ण
पुनश्च : चिट्ठी दोसरा कें छोड़क हेतु नहि देबैक अपने हाथ सँ लगाएब. रतिगरे आँचर मे नुकौने जाएब आओर जखन केओ नहि रहैक तँ लेटरबक्स मे खसा देबैक.
(३)
हथुआ संस्कृत विद्यालय
१-१-३९
शुभाशीर्वाद
अहाँक चिट्ठी पाबि हम अथाह चिन्ता मे पड़ि गेलहुँ. एहि बेर धान नहि भेल तखन साल भरि कोना चलत. माएक श्राद्ध मे पाँच सए कर्ज भेल तकर सूदि दिन-दिन बढ़ले जा रहल अछि. दू मास मे बंगटक इमतिहान हएतनि. करीब पचासो टका फीस लगतनि. जँ कदाचित पास क’ गेलाह तँ पुस्तको मे पचास टका लागिए जएतनि. हम ताही चिन्ता मे पड़ल छी. एहि ठाम एक मासक अगाउ दरमाहा ल’ लेने छियैक. तथापि उपर सँ नब्बे टका हथपैंच भ’ गेल अछि. एहना हालति मे हम ६२ टका मालगुजारी हेतु कहाँ सँ पठाउ? जँ भ’ सकए तँ तमाकू बेचि क’ पछिला बकाया अदाय क’ देबैक. भोलबा जे खेत बटाइ कएने अछि, ताहि मे एहि बेर केहन रब्बी छैक? कोठी मे एको मासक योगर चाउर नहि अछि. ताहिपर लिखैत छी जे ननकिरबी सासुर सँ दू मासक खातिर आब’ चाहैत अछि. ई जानि हम किंकर्तव्यविमूढ़ भ’ गेल छी. ओ चिल्हकाउर अछि. दूटा नेना छैक. सभ केँ डेबब अहाँक बुते पार लागत? आब छोटकी बच्ची सेहो १० वर्षक भेल. तकर कन्यादानक चिन्ता अछि. भरि-भरि राति इएह सभ सोचैत रहैत छी, परन्तु अपन साध्ये की? देखा चाही भगवान कोन तरहें पार लगबै छथि!
शुभाभिलाषी
अहाँक देवकृष्ण
पुनश्च : जारनि निंघटि गेल अछि तँ उतरबरिया हत्ताक सीसो पंगबा लेब. हम किछु दिनक हेतु गाम अबितहुँ किन्तु जखन महिसिए बिसुकि गेल अछि तखन आबि क’ की करब?
(४)
हथुआ संस्कृत विद्यालय
१-१-४९
आशीर्वाद
हम दू मास सँ बड्ड जोर दुखित छलहुँ तें चिट्ठी नहि द’ सकलहुँ. अहाँ लिखैत छी जे बंगट बहु कें ल’ क’ कलकत्ता गेलाह. से आइ काल्हिक बेटा-पुतहु जेहन नालायक होइत छैक से तँ जानले अछि. हम हुनका खातिर की-की नहि कएल! कोन तरहें बी.ए. पास करौलियनि से हमहीं जनैत छी. तकर आब प्रतिफल द’ रहल छथि. हम तँ ओही दिन हुनक आस छोड़ल, जहिया ओ हमरा जिबिते मोछ छँटाब’ लगलाह. सासुक कहब मे पड़ि गोरलग्गीक रुपैया हमरालोकनि केँ देखहु नहि देलनि. जँ जनितहुँ जे कनियाँ अबितहि एना करतीह तँ हम कथमपि दक्षिणभर विवाह नहि करबितियनि. १५०० गना क’ हम पाप कएल, तकर फल भोगि रहल छी. ओहि मे सँ आब पन्द्रहोटा कैँचा नहि रहल. तथापि बेटा बूझैत छथि जे बाबूजी तमघैल गाड़नहि छथि. ओ आब किछुटा नहि देताह आर ने पुतहु अहाँक कहल मे रहतीह. हुनका उचित छलनि जे अहाँक संग रहि भानस-भात करितथि, सेवा-शुश्रुषा करितथि. परञ्च ओ अहाँक इच्छाक विरुद्ध बंगटक संग लागलि कलकत्ता गेलीह. ओहि ठाम बंगट कें १५० मे अपने खर्च चलब मोश्किल छनि कनियाँ कें कहाँ सँ खुऔथिन. जे हमरालोकनि ३० वर्ष मे नहि कएल से ई लोकनि द्विरागमन सँ ३ मासक भीतर क’ देखौलनि. अस्तु. की करब? एखन गदह-पचीसी छनि. जखन लोक होएताह तखन अपने सभटा सुझतनि. भगवान सुमति देथुन. विशेष की लिखू? कुपुत्रो जायेत क्वचिदपि कुमाता न भवति.
देवकृष्ण
पुनश्च: जँ खर्चक तकलीफ हो तँ छओ कट्ठा डीह जे अहाँक नामपर अछि से भरना धऽकऽ काज चलाएब. अहाँक हार जे बन्धक पड़ल अछि से जहिया भगवानक कृपा होएतनि तहिया छुटबे करत!
(५)
काशीतः
१-१-५९
स्वस्ति श्री बंगटबाबू कें हमर शुभाशिषः सन्तु.
अत्र कुशलं तत्रास्तु. आगाँ सुरति जे एहि जाड़ मे हमर दम्मा पुनः उखरि गेल अछि. राति-राति भरि बैसि क’ उकासी करैत रहैत छी. आब काशी-विश्वनाथ कहिया उठबैत छथि से नहि जानि. संग्रहणी सेहो नहि छूटैत अछि. आब हमरालोकनिक दबाइए की? औषधं जाह्नवी तोयं वैद्यो नारायणो हरिः. एहिठाम सत्यदेव हमर बड्ड सेवा करैत छथि. अहाँक माए कें बातरस धएने छनि से जानि क’ दुःख भेल परन्तु आब उपाये की? वृद्धावस्थाक कष्ट तँ भोगनहि कुशल! बूढ़ी कें चलि-फीरि होइत छनि कि नहि? हम आबि क’ देखितियनि, परञ्च अएबा जएबा मे तीस चालीस टका खर्च भ’ जाएत दोसर जे आब हमरो यात्रा मे परम क्लेश होइत अछि. अहाँ लिखैत छी जे ओहो काशीवास कर’ चाहैत छथि. परन्तु एहि ठाम बूढ़ी के बड्ड तकलीफ होएतनि. अपन परिचर्या करबा योग्य त छथिए नहि, हमर सेवा की करतीह? दोसर जे जखन अहाँ लोकनि सन सुयोग्य बेटा-पुतहु छथिन तखन घर छोड़ि एत’ की कर’ औतीह? मन चंगा तँ कठौती मे गंगा! ओहि ठाम पोता-पोती के देखैत रहैत छथि. पौत्रसभ के देखबाक हेतु हमरो मन लागल रहैत अछि. परञ्च साध्य की? उपनयन धरि जीबैत रहब तँ आबि क’ आशीर्वाद देबनि. अहाँक पठाओल ३० टका पहुँचल एहि सँ च्यवनप्राश कीनि क’ खा-रहल छी. भगवान अहाँ के निकें राखथु. चि. पुतहु के हमर शुभाशीर्वाद कहि देबनि. ओ गृहलक्ष्मी थिकीह. अहाँक माए जे हुनका सँ झगड़ा करैत छथिन से परम अनर्गल करैत छथि. परन्तु अहाँ केँ तँ बूढ़ीक स्वभाव जानले अछि. ओ भरिजन्म हमरा दुखे दैत रहलीह. अस्तु कुमाता जायेत क्वचिदपि कुपुत्रो न भवति, एहि उक्ति के अहाँ चरितार्थ करब.
इति देवकृष्णस्य
पुनश्च : यदि कोनो दिन बूढ़ी के किछु भ’ जाइन तँ अहाँलोकनिक बदौलति सद् गति होएबे करतनि जाहि दिन ई सौभाग्य होइन ताहि दिन एक काठी हमरो दिस सँ ध’ देबनि.
●●●
हरिमोहन झा (१८.०९. १९०८- २३.०२. १९८४) मैथिलीक समादृत कथाकार-व्यंग्यकार छथि. विद्यापति मैथिली काव्य केँ जाहि उच्च शिखर पर आसीन कएलनि, हरिमोहन झा मैथिली गद्य केँ सेहो ‘ताहि स्थान’ धरि पहुँचौलनि – एना कहल जाइत अछि. हास्य-व्यंग्य हिनक समस्त रचना प्रक्रियाक प्रधानता छनि, मुदा एहि मादे समाजिक विद्रूपता, धार्मिक अंधविश्वाश, पाखण्ड आ अन्यान्य कुरीति सभ पर चोट करब हिनक विशिष्टता रहलनि. तहन ई एक गोट फराक गप्प, जे लोक ओहि हास्य-व्यंग्यक रसास्वादन तँ बेस चाव सँ कएलनि किन्तु ओहि रचना सभक मूल गप्प धरि नहि पहुँचि सकलनि. प्रस्तुत कथा ‘पाँच पत्र’ हरिमोहन झाक बेस लोकप्रिय कथा छनि, आ एहिठाम ई कथा साहित्य अकादमी सँ प्रकाशित संग्रह ‘बीछल कथा’ सँ साभार प्रस्तुत अछि.
पाँच पत्र Reviewed by बालमुकुन्द on दिसंबर 03, 2016 Rating:
सदस्यता लें टिप्पणियाँ भेजें ( Atom )


text:
Results for साक्षात्कार
पं. गोविंद झा नब्बे सालक उमर टपलाक उपरांतो जे मैथिल विद्वान एखनहुँ संपूर्ण समर्पणसँ मैथिलीक सेवामे लागल छथि, से छथि मैथिली साहित्यक प...
बालमुकुन्द - सितंबर 17, 2015
मैथिली विलुप्त होयबाक दिशामे अग्रसर अछि Reviewed by बालमुकुन्द on सितंबर 17, 2015 Rating:
मैथिली संस्था आ साहित्य गुटबाजी केँ दौरसँ गुजरि रहल अछि
ई-मिथिला पर आइ मैथिली साहित्य महासभा, दिल्लीक सह संस्थापक अमर नाथ झां क साक्षात्कार देल जा रहल अछि, .. साक्षात्कार आ इन्ट्रो प्रस्तुति यु...
बालमुकुन्द - सितंबर 16, 2015
मैथिली संस्था आ साहित्य गुटबाजी केँ दौरसँ गुजरि रहल अछि Reviewed by बालमुकुन्द on सितंबर 16, 2015 Rating: 5
सदस्यता लें संदेश ( Atom )


text:
मुजफ्फरपुर । मुजफ्फरपुर मे लीची स शराब बनेबा पर उत्पाद मंत्रालय क हरी झंडी भेट गेल। विभागीय मंत्री अवधेश कुशवाहा लीची अनुसंधान केंद्र क वैज्ञानिक क संग बैसार मे लीची वाइन क औद्योगिक उत्पादन पर मुहर लगा देलथि। उल्लेखनीय अछि जे इसमाद डॉट कॉम एहि संदर्भ मे पहिने सुचित क चुकल अछि जे लीची स शराब बनेबाक योजना तैयार भ रहल अछि। जानकारी क अनुसार मंजूरी भेटलाक बाद आब जल्द एकटा वैज्ञानिक आ उत्पाद विभाग क एकटा अधिकारी शिमला जेताह आ ओहि ठाम स तकनीकी प्रशिक्षण पाबि अउताह। हिनका लोकनिक लौटलाक बाद फेर इ प्रस्ताव कैबिनेट मे जायत आ लीची वाइन क विधिवत उत्पादन शुरू भ जाएत।
राष्ट्रीय लीची अनुसंधान केंद्र, मुजफ्फरपुर क वैज्ञानिक करीब 14 साल पूर्व लीची स शराब तैयार करबा मे सफलता प्राप्त क लेने छलाह, मुदा राज्य सरकार द्वारा रुचि नहि लेबाक कारण स लीची शराब क फार्मूला प्रयोगशाला मे कैद भ कए रहि गेल। एहि दौरान यूबी ग्रुप क मालिक विजय माल्या सेहो शहर मे दूटा लीची बगान लेबाक इच्छा प्रकट केलथि। एक बेर त माल्या अपने शहर मे आबि परियोजना क जमीनी समीक्षा केलथि।
पिछला सप्ताह जखन लीची क फसल क्षति क गप सामने आयल त इ गप सेहो भेल जे आम तौर पर मौसम क मारि स प्रभावित लीची बर्बाद भ जाइत अछि अगर लीची क उपयोग शराब बनेबा मे कैल जाए त क्षति कम कैल जा सकैत अछि। एकर बाद उत्पाद मंत्री अवधेश कुशवाहा लीची वैज्ञानिक सबहक बैसार केलथि आ लीची शराब कए हरी झंडी दे देलथि। मुदा सरकार क इ निर्णय स लीची किसान कए एकटा नब बाजार जरूर भेटत मुदा पैघ कारोबारी कए एखन एहि मे समावेश नहि कैल गेल अछि, जाहि स बिचौलिया क खतरा मंडरा रहल अछि। ओना किसान ने सरकार क निर्णय क स्वागत केलक अछि। सरकारक निर्णयक अनुसार एखन लीची शराब उद्योग लेल फिलहाल छोटे उद्योगपति कए लाइसेंस देल जाएत ताकि एहि कारोबार कए पैघ कॉर्पोरेट क हाथ स बचाउल जा सकए। सरकारक एहि निर्णय स वैज्ञानिक सेहो काफी खुश छथि कियाकि हुनकर शोध कए आकार भेटत। त आब अंगूर क बेटी कए बिसरू आ लीची क नशा मे मदहोश हेबा लेल तैयार भ जाउ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
बिहारक पूर्व डीजीपी गुप्तेश्वर पांडेय (Gupteshwar Pandey) कें बिहार विधानसभा चुनाव मे विधायकी कें टिकट नहि भेटल अछि। हाल मे ओ भारतीय पुलिस सेवा (आईपीएस) कें नौकरी सं वीआरएस ल’ लेने छलाह आ जनता दल यूनाइटेड (जेडीयू) कें सदस्यता ग्रहण केने छलाह। एकरा बाद सं चर्चा चैल रहल छल जे ओ नीतीश कुमार कें पार्टी सं बक्सर विधानसभा सीट सं चुनाव मैदान मे उतरता। जखन बक्सर कें सीट बीजेपी कें खाता मे चैल गेल अछि । एकर बाद उम्मीद लगाओल जा रहल छल जे कहीं आन जगह सं हुनका टिकट भेट सकैत अछि। मुदा जखन जेडीयू 115 उम्मीदवारक लिस्ट जारी केलक त’ अहि आस पर पानि फेर गेल।
बुधदिन सत्ताधारी दल जेडीयू अपन सभ’ 115 उम्मीदवारक लिस्ट जारी क’ देलक। अहिमे बिहारक पूर्व डीजीपी गुप्तेश्व पांडेय (Gupteshwar Pandey) कें नाम शामिल नहि छल। आब पांडेय फेसबुक पोस्ट लिखि क’ अपन बात कहलनि। ओ लिखने छथि जे हमर जीवन संघर्ष मे बीतल अछि। हम जीवन भरी जनता कें सेवा मे रहब।
बुधदिन राइत मे पूर्व डीजीपी गुप्तेश्वर पांडेय (Gupteshwar Pandey) फेसबुक पोस्ट मे लिखलनि जे, ‘अपन अनेक शुभचिंतक कें फोन सं परेशान छी। हम हुनक चिंता आ परेशानी सेहो समझैत छी। हमर सेवा सं मुक्त भेलाक बाद सबके उम्मीद छल जे हम चुनाव लड़ब मुदा हम अहि बेर विधानसभाक चुनाव नहि लड़ि रहल छी। हताश-निराश होबाक कोनो बात नहि अछि। धीरज राखि। हमर जीवन संघर्ष मे बीतल अछि। हम जीवन भरी जनता कें सेवा मे रहब।’
गुप्तेश्वर पांडेय आगू लिखलनि, ‘कृपया धीरख राखि आ हमरा फोन नहि करी। बिहारक जनता कें हमर जीवन समर्पित अछि। अपन जन्मभूमि बक्सर केर धरती आ ओतय कें सभ’ जाति मजहब कें सभ’ बड़का-छोटका, भाई-बहन आ नौजवान कें हम पैर छू क’ प्रणाम करैत छी। अपन प्यार आ आशीर्वाद बनओने राखि।’


text:
भाई-बहिन... पति-पत्नी केर प्रेमक पावनि सामा-चकेवा दिल्ली मे धूमधाम सं मनाएल गेल. दिल्ली के बिरला मंदिर वाटिका परिसर गाम-घरक आंगन-दलान मे बदलि गेल छल.
माए-बहिन के उल्लास सं भरल छल पूरा वाटिका परिसर. हम सभ सेहो एकठाम एतेक मैथिल लोक के देखि खुश छलहुं. दिल्ली मे रहितहुं गाम मे पहुंचि गेलहुं. दिल्ली मे रहय वाला नेना-भुटका-बुच्ची सभ के लेल त ई एकटा नवका अनुभव छलन्हि.
एहि ठाम आबि लोक के लगलन्हि जे ई सभ होनाए कतेक जरूरी अछि. किएक त एहिठाम आएल सय मे सं नब्बे लोक के सामा-चकेवा के बारे मे नीक सं पता नहि छलन्हि जे ई किएक मनाएल जाएत अछि.
अपन मिथिला... बिहार के लाखों लोक गाम-घर सं दूर रहय छथिन्ह. नौकरी... काम-काज के सिलसिला मे बाहर रहय के कारण बाहरे घर-द्वार... मकान बना लेने छथिन्ह... आ फेर खरीद लेने छथिन्ह.
बाहर रहय वाला लोक अपन परिवार के सेहो अपने संग राखय छथिन्ह जेहि कारण हुनकर बाल-बच्चा गाम घर मे होए वाला सामा-चकेवा... जितिया... चौरचन... मधुश्रावणी... जूड़िशीतल... कोजगरा के बारे मे नीक सं नहि जानए छथिन्ह.
दोसर के की कहल जाए अपन हाल सेहे अछि. गाम -घर स दूर... सभ किछ सं दूर... पावनि-त्योहार सं दूर. बस गर्मी छुट्टी मे टिकट मिलल त गाम गेलहुं नहि त कहीं बाहर के प्लान बनि गेल त ओहो छूटि गेल.
ई हाल हमरे नहि बाहर रहय वाला बेसि लोक के छनि. एहन अछि जे गामक छठि देखला 12-15 साल के करीब भ गेल. नौकरी मे लोक बंधि जाएत अछि. अपना ऊपर किछ नहि रहैत अछि फेर बौआ सभ के स्कूलक छुट्टी के सेहो परेशानी.
एहन मे यूथ ऑफ मिथिलाक तरफ सं दिल्ली मे सामा-चकेवा के कार्यक्रम राखल गेल. एहि के लेल यूथ ऑफ मिथिलाक भवेश नंदन जी... कृपानंद जी... प्रकाश झा जी आओर अमिताश जी के जतेक प्रशंसा कएल जाए कम होए. हिनका सभक कोशिश सं ई कार्यक्रम काफी सफल रहल.
प्रकाश झा जी कार्यक्रम के आखिर मे सामा-चकेवा के बारे मे लोक के बतौलखिन्ह. लोक सभ अचरज करैत छलाह जे आई-काल्हि के लोक प्रेम-विवाह पर एतेक एतराज जताबैत अछि...दोसर कास्ट मे विवाह पर बाधा ठाड़ करैत अछि.
हुनका सभ के एहि कहानी सं सीख लेबाक चाही. पत्नी-पति के बीच प्यार... भाई-बहिन के प्रेम सं सीखय के चाही. एहि कहानी मे प्रकृति... पर्यावरण के संरक्षण के बारे मे लोक के सेहो आगाह कएल गेल अछि.
बिरला मंदिर वाला कार्यक्रम मे सिर्फ मैथिले लोक नहि आएल छलाह... कइटा पत्रकार...आओर विदेशी लोक सेहो एहि लोक प्रथा... पावनि के बारे मे जानए लेल मौजूद छलाह.


text:
ललन (प्रसाद) सिंह एकटा एहन कलाकारक
नाम छी जे अपन नामसं कम मुदा अपन अभिनय आ किरदार सं बेसी जानल जायत छैथ। मैथिलीक
बहुचर्चित फ़िल्म “ससता जिनगी महग सेनुर”क “पंडितबा”के के बिसरि सकैत अछि ? एहि
फ़िल्ममें हिनका द्वारा बाजल गेल चर्चित आ बहुप्रयुक्त संवाद “ भगवती रक्षा करैथ’के
लोक एखनो इयाद आ बात बातमें प्रयोग करैत छैथ ।
ललन सिंह मूल रुपसं जनक जानकीक भूमि
सीतामढीके डुमरी कलन के रहनिहार छथि । हिनका अभिनयक शौक नैन्हपनिसंहि रहनि आ
गाम-घरमें नाटक करैत रहैत छलैथि। लल्लनजी काजक खोजमें मुम्बई चलि येलाह। आगमन तिथि
हिनका एखनो मोन छनि- 13 सितम्बर 1979 । ताकैत ताकैत हिनका एकटा प्रोडक्शनमें काज
भेटलनि आ काज करय लगलाह। ललन जीके स्टूडियो चलेबाक सेहो अनुभव प्राप्त छनि। मुदा
एहि काज सबस हुनक मानसिक संतुष्टि नहिं भेटैत छलैन। बस फ़िल्ममें काज करयके लेल एड़ी
चोटी एक करय लगलाह। संयोगवश 1984में एकटा हिन्दी फ़िल्म भेट गेलनि आनि फ़िल्मी ब्रेक।
हिनकर पहिल फ़िल्म छल प्रसिद्ध चरित्र अभिनेता अमजद खान द्वारा निर्देशित आ अमिताभ बच्चन , जीनत अमान
आदि अभिनित हिन्दी फ़िल्म “अमीर आदमी गरीब आदमी’ (1985)। ललन सिंह जी के. बप्पैयाके निर्देशनमें बहुत रासे हिन्दी
फ़िल्ममें अभिनय केने छथि। नंदिता दास अभिनित फ़िल्म “लाल सलाम’(2002)में सेहो नीक भूमिका
केने छलथि।
ललन सिंह जी हिन्दी फ़िलमके अलावे बहुत रसे भोजपुरी ओ मैथिली फ़िल्म केने छथि। प्रकाश
झाक चर्चित सीरियल ”बाहुबली” में नेताक भूमिका केने रहथि। भोजपुरी फ़िल्ममें ” हे
तुलसी मैया”, “धरती पुत्र” “निरहुआ मेल” आदि किछु चर्चित नाम अछि। हिनक पहिल
भोजपुरी फ़िल्म ” हे तुलसी मैया आ टटका फ़िल्म अछि “निरहुआ मेल”।
हिनका अप्पन मैथिल समाजमें जे फ़िल्म हिनका घरे घर चर्चित बने रहय, वो मैथिली फ़िल्म
छल मुरलीधर द्वारा निर्देशित“ ससता जिनगी महग सेनुर’ जाहिमें हिनक भूमिका बड्ड
दमदार छल। पूछला पर हर्खक संग बतौलनि कि अपन सब फ़िल्ममें “ ससता जिनगी महग सेनुर’
हमरा बड्ड नीक लगैया आ एहि फ़िल्ममें अप्पन भूमिकासं बड्ड संतुष्ट छी। “आऊ पिया हमर
नगरी” आ “सजना के अंगना में सोलह सिंगार”में सेहो बड्ड नीक अभिनय केने छलथि। मैथिली
फ़िल्ममें लाबयके श्रेय ललन जी अपन मित्र मुरलीधर जीके दैत छथि। - BHASKAR JHA


text:
गर्मीक दिन छल, साँझक समय। ऐहन
समयमे डूबैत सूरूजक दृश्ये किछु अजीब होएत अछि ,जेना किछु व्याकुल, किछु
उदास-सन,
किछु कहैत मुदा चुपे -
चाप सूरूज डूबि रहल छल । साउनक मासमे गंगाक कातसँ अथाह पानिक पाछाँ सूरूज डूबबाक
चित्रे मोनमे कए तरहक प्रश्न प्रकट कऽ दैत
अछि।
॰ ॰ ॰ कि एका- एक राजीव फोन देखैत
अछि, ककरो फोन नै आएल रहैक । ओ अपन
शर्टक जेबमे हाथ दैत अछि आ सिगरेटक डिब्बा निकालि लैत अछि , डिब्बा खोलि ओहिमेसँ एकटा सिगरेट
निकालि लैत अछि , सिगरेट
सुलगा डिब्बा पानिमे फेँक दैत अछि , शायद
एक्केटा सिगरेट ओहिमे बचल रहैक । ओ सिगरेटक कश खीचैत गंगाक धारमे हिलैत - डोलैत
सिगरेटक डिब्बाक आगू जाएत देख रहल छैक आ ता धरि देखैत रहल जा धरि उ डिब्बा विलुप्त
नै भेलै ,
ओ किछु उदास भऽ गेल
जेना ओकर किछु अपन छूटि दूर चलि गेल होए।
॰ ॰ आ कि जेना ओकरा किछु फुरायल
होए ओ अपन मोबाईल देखैत अछि कोनो फोन नै आएल रहैक । ओ अपन मुख पश्चिम दिस करैत अछि
, सूरूज आधा डूबल छल आ आधा ऊपर । ओ
सिगरेटक अंतिम कश खीँचैत सूरूजके डूबैत देखैत रहल , आ फेरसँ एक बेर मोबाईल दिस देखैत अछि , कोनो फोन नै आएल रहैक ,ओकर मोन व्याकुल भऽ गेल आ ओ उठि
डेरा दिस चलि दैत अछि। डेरा गंगा कातसँ किछुए दूरी पर छल ।ओ बराबर साँझके गंगा
कातमे स्थित कृष्णा घाट पर आबि बैस जाएत छल , ओकर
मोनके ऐहि ठाम किछु शांति भेटैत छल।
॰ ॰ डेरा पहुँचि , गेट खोलि ओ अंदर कमरामे गेल पहिले
बल्ब फेर पंखाके चालू कऽ दैत अछि , आ
एक बेर अपन मोबाईल देखैत अछि कोनो फोन नै आएल रहैक। फेर ओ कपड़ा खोलि , डाँढ़मे गमछा लपटि बाथरुम जाएत
अछि , बाथरुमसँ आबि फेरसँ मोबाईल देखैत
अछि , फोन नै आएल रहैक। बल्बके
बंद कऽ ओझैन पर पसरि जाएत अछि ॰ ॰ किछु देर मोनमे अस्थिर कऽ सुतबाक प्रयास करैत
अछि ॰ ॰ नीन्न आँखिसँ कोसो दूर ॰ ॰ मोबाईल देखैत अछि , फोनो नै आएल रहैक। कियै , आखिर कियै ॰ ॰ ॰ नीतू ओकरा फोन नै
कऽ रहल छैक ॰ ॰ ॰ शायद ओकरा बिसरि गेलै , नै
ई नै भऽ सकैत अछि ओ ओकरा नै बिसरि सकैत अछि आ ओकरा दिमागमे सभटा पुरना बात सीडी
प्लेयर जकाँ घूमऽ लागलै। जेना ई काल्हिेकेँ बात होए ओकरा मोबाईलपर फोन एलै -
“हैलो !” लड़कीक स्वर
“हैलो, के
?”
“हम अंजलि, आ अहाँ।”
“राजीव, हम राजीव छी ॰ ॰ अहाँ कतएसँ बाजैत
छी।”
“दरभंगा, आ अपने।”
“रौंग नंबर अछि, ई पटना छैक।” कहैत राजीव फोन काटि
दैत छैक।
किछुए देर बाद फेरसँ फोन आबैत छैक
राजीव जा धरि फोन उठेताह, फोन
कटि जाएत छैक ॰ ॰ ओ मिसकाँल रहैक। ईम्हरसँ फोन करैत अछि, फेरसँ ओहे लड़कीक स्वर - ! आ
अहिना धीरे-धीरे फोनक सिलसिला शुरु भऽ जाएत छैक आ बात होबऽ लागैत छैक। बादमे ओ
लड़की राजीवसँ कहैत छैक ओकर नाम अंजलि नै नीतू छैक। किछुए दिनमे बात बेसी होबऽ
लागल आ गप्पक अवधि बढ़ैत गेल आ एक दोसरासँ प्रेम भऽ गेलैक।
धीरे-धीरे बात एते होबऽ लागल कि
राजीवक काँलेज - कोचिंग, पढ़ाइ-लिखाइ
सभ छूटि गेलैक आ जौँ कहियो ओ काँलेज जेबाले सेहो चाहै नीतू ओकरा मना करैत रहैक।
बातक दरमियान दूनू भविष्यमे विवाह
करब आ मिलबके प्रोगाम बनाबैत रहैक।
आइ राजीव बहुत प्रसन्न छैक ओ नीतूसँ
मिलऽ लेल दरभंगा जा रहल छैक। साँझके 7 बजे
दरभंगा पहुँचैत छैक आ भोजन कऽ होटलमे एकटा कमरा लऽ लैत छैक। भोरे नीतू दरभंगा जाइत
छैक आ हजमा चौराहा पर राजीवके मिलनक लेल बजबैत छैक। राजीव हजमा चौराहा जाइत छैक आ
दूनूक मिलन होएत छैक ।राजीव देखबामे ठीक ठाक रहैक नीतू सेहो सामान्ये छलीह। बाटमे
चलिते चलिते नीतू राजीवक हाथ पकड़ि लैत छैक , राजीवके
एकटा विशेष प्रकारक अनुभूति होएत छैक ,आखिर
पहिल बेर कोनो युवती ओकर हाथ पकड़ने छैक। दूनू होटलक कमरा धरि हाथ पकड़ि जाएत छैक , कमरामे जा गेट अंदरसँ बंद कऽ लैत
छैक। नीतू राजीवक हाथ पकड़ि चूमि लैत छैक आ राजीव ओकर ठोर पर आ दूनू एक दोसरामे
ओझरा जाएत छैक।
मिलनक उपरांत बातचीतमे कोनो
प्रकारक अंतर नै भेलैक आ दोबारा मिलनक प्रोगाम बनैत रहलै , संगे संग विवाहक प्रोगाम सेहो
बनैत रहलै। आ कि एक दिन नीतू , राजीवसँ
अपन विवाह कोनो आन ठाम तय होबाक समाद सुनाबैत छैक , राजीवक देहपर तऽ जेना बिजली खसि पड़ल होए। दुनु बहुत
कानैत खीजैत छैक आ नीतू पहिले चुप भऽ राजीवके बुझाबैत छैक -
"अहाँ नै कानू , हम्मर सप्पत। हम अहाँसँ बाते ने
करैत छलौ ।हम विवाहक बादो बात करब आ अहाँसँ मिलब। हयौ जान ॰ ॰ हमर देहे टा ने ओकरा
लग रहतैक बाँकि मोनमे अहीँ छी आ अहीँ रहब ।हम अहीँ टा सँ प्रेम करैत छी आ अहीँ टा
सँ करैत रहब ।अहाँके हमर सप्पत चुप भऽ जाउ नै कानू।"
राजीव कहुना सप्पत मानि चुप भऽ
जाएत छैक। लगभग दू मासक बाद नीतूक विवाह होएत छैक , विवाह दिन धरि बात ओहिना होएत रहल जेना होएत छल।
विवाहत परात राजीव ,नीतूक फोन करैत छैक मुदा फोन बंद
छैक ,एक दिन ,दू दिन आ कि तेसर दिन ओकरा एकटा
दोसर अनजान नंबंरसँ मिसकाँल आबैत छैक ओ फोन करैत छैक , दोसर दिससँ नीतूक स्वर आबैत छैक। बात
होएत छैक ,
राजीव बहुत कानैत छैक ,नीतू चुप कराबैत छैक , बुझाबैत छैक। फोन राखबाक कालमे
नीतू कहैत छैक अहाँके जखन मिसकाँल करब तखने टा फोन करब। किछु दिन तक अहिना चलैत
छैक।
राजीवके बहुते दिक्कत होएत छैक, ओकरा मोन नै लागि रहल छैक ।दिन तऽ
कहुना कटियो जाएत छैक राति काटब मुश्किल होएत छैक . . नीन्न सेहो नै होएत छैक। नै
भूख छैक ,
नै प्यास।
चारि दिनसँ फोन आएल बंद भेल छैक , तखन एक दिन राजीव फोन करैत छैक , नीतू फोन नै उठाबैत छैक। दोसर दिन
राजीव फेरसँ फोन करैत छैक , नीतू
उठबैत छैक आ कहैत छैक - हमरा कियै फोन करैत छी , हमरा फोन नै करु , हमर
जिनगी कियै बरबाद करऽ चाहैत छी , हमरा
कियै घरसँ बाहर करऽ चाहैत छी , विनय
(ओकर पति)हमरा छोड़ि देत , हम
कतौऽ कऽ नै रहब। जौँ अहाँके हमरासँ प्रेम अछि तऽ फोन करल छोड़ि दियौ ,अहाँके हम्मर सप्पत फोन नै करु। ई
बात सुनिते मानू जेना राजीवक देहमे आगि लागि गेल होए। जेना ओकरा करेज पर कियौ पाथर
मारि देने होए ।ओकर मोन टूटि जाएत छैक उ भोकारि पाड़ि कऽ कानै छैक। आ ओहि दिन ओ
प्रण करैत छैक चाहे प्राण कियेक नै निकलि जाय लेकिन नीतूक फोन नै करतै। आ दर्दमे ओ
डूबल रहऽ लागल , असगर
कमरा बंद कऽ रहऽ लागल। धीरे धीरे ओकरा शराब सिगरेट गुटखाक हिस्सक सेहो पड़ि गेलै।
किछु दिन उपरांत ओकरा पता चलैत
छैक जे ओकर परीक्षा होबऽ बला छैक ओ काँलेज पहुँचैत छैक ।तखन नोटिस बोर्ड पर
परीक्षाक सूचना देखैत छैक ।फार्म भरबाक लेल किरानी बाबू लग जाएत छैक , तखन किरानी बाबू एतेक दिनसँ
अनुपस्थित रहबाक कारण पुछैत छैथ ,ओकर
पिताक फोन नंबंर लैत छैथ आ फार्म भरवाके अनुमति नै दैत छथि ।ओकरा किछु नै फुरायत
अछि कि की करी , आ
की नै ?
ओ बहुत प्रयास करैत छैक
मुदा फार्म नै भरि पाबैत छैक ।ओकर पराते ओकरा घरसँ फोन आबैत छैक , फोन पर ओकर पिता छलखिन्ह आ बहुते
क्रोधित सेहो छलखिन्ह ।ओकर पिता राजीवसँ कहलखिन्ह-
" हम दुनु प्राणी अपन पेट काटि तोरा
पाइ भेजैत छलौँ आ तू नै काँलेज जाएत छलैए आ नइ पढैत छलैए ।काल्हि तोहर काँलेजक
किरानी बाबू फोन पर कहलाह जे तू छ माहसँ काँलेज नै जाएत छलैए आ देरसँ जेबाक कारण
बार्षिक परीक्षाक फार्म नै भरि सकलेए , से
आइसँ तू अलग हम अलग ।आब हम तोरा एक नया पाइ नै देबौ।”
एतेक सुनि राजीवक जेना पैर तोरसँ
धरती खिसकि जाएत छैक, ओकर
कंठ सूखऽ लागैत छैक , देह
टूटि रहल छैक ।मोन कानि रहल छैक , आँखिमे
नोर नै छैक ,
मुँह पीयर लागैत छैक । उ
मोबाईलमे समय देखैत छैक रातिक तीन बाजि रहल छैक, एक आठ बजे साँझसँ उ सुतबाक प्रयास कऽ रहल छैक मुदा नीन्न
कोसो दूर छैक। आ कि एक बेर फेरसँ मोबाईल देखैत छैक , कोनो फोन नै आएल रहैँ। ओकरा विश्वास छैक नीतू फोन जरुर
करतीह आ जा धरि ओकर जिनगी छैक उ नीतूक फोनक बाट जोहैत रहत मुदा फोन आएल आइ मास
भरिसँ बेसी भेल छैक।
© बाल मुकुन्द पाठक


text:
नवका- पुरनका लेख सर्च करु...
महराजधिराज जन्मशती समारोह
दरभंगा महाराज कामेश्वर सिंहजीक जन्मशती समारोह दिल्ली के इंडिया इस्लामिक सेंटर में मनावल गेल. समारोह में मिथिला... मैथिली समाज... कला... शिक्षा के क्षेत्र में महाराजक योगदान पर चर्चा कएल गेल. समारोह के उद्घाटन केन्द्रीय मंत्री सुबोध कांत सहाय कयलाह. एहि अवसर पर समारोह में वरिष्ठ पत्रकार प्रभाष जोशी, आउटलुक हिंदी के संपादक आलोक मेहता, जनता दल (यू) के अध्यक्ष शरद यादव, प्रकांड विद्वान आओर कामेश्वर सिंह संस्कृत विश्वविद्यालय के पूर्व कुलपति डॉ रामकरण शर्माजी सेहो मौजूद छलाह.
केन्द्रीय मंत्री सुबोध कांत सहाय स्वतंत्रता आंदोलन आओर पत्रकारिता क्षेत्र में महाराज के योगदान के सराहना कएलथिन्ह. महाराज के योगदान के देखैत ओ हुनकर स्मृति में डाक टिकट जारी करय के मांग सेहो कएलथिन्ह. जखन की श्री शरद यादव कहलथिन्ह जे आजादी सं पहिने आओर आजुक पत्रकारिता में बड़ फर्क आबि गेल अ. महाराज स्वतंत्रताक लड़ाई में स्वतंत्रता सेनानी के खूब मदद कएलथिन्ह. जखन कि हुनका एकर शंका छलन्हि जे मदद कएलाह पर हुनकर राज जा सकय छनि. तखनो ओ पाछा नहिं हटलाह.
डॉ रामकरण शर्माजीक कहलाय छलन्हि जे दरभंगा एकमात्र एहन राज छल जे विद्या सं अर्जित कएल गेल छल. दरभंगा राज सम्राट अकबर पंडित महेश झा जी के हुनकर विद्वता सं प्रभावित भ क देने रहथिन्ह. पूर्व कुलपति एहि बात पर दुखी छलाह जे आई काल्हि विश्वविद्यालय के नाम बदलई के बात बीच बीच में सेहो उठैत रहय छै. समारोह के इंडिया इस्लामिक सेंटर के सचिव वशी अहमद नोमानी सेहो संबोधित कएथिन्ह. नोमानी जी मधुबनी जिला के जयनगर सं छथिन्ह. ओ कहलथिन्ह जे दरभंगा महराज इलाका के तरक्की के लेल... खुशहाली के लेल... शिक्षा के लेल बड़ काज कएलाह. मुदा ओ एहि बात पर दुख सेहो जतयलाह जे मिथिला के जे लोकनि कमाय लेल... काज लेल... नौकरी लेल बाहर जाइ छथि. ओतहिं के भ जाइ छथि. मिथिला के बिसरि जाइ छथि. वो ओहि ठामक तरक्की में त भागीदार होइ छथि मुदा मिथिला के पाछां छोड़ि दत छथि. अपन जुबान के भुला दैत छथि.
एहि अवसर पर मशहूर गायक उदित नारायण आओर दीपा नारायण कार्यक्रम सेहो भेल. उदित नारायण सं मिलय आओर ऑटोग्राफ लेबय लेल हुनका आगां पाछां भीड़ लागल रहल. समारोह में लोकगायिका विजया भारती सेहो अपन कार्यक्रम पेश कएलिह.
सदस्यता लें टिप्पणियाँ भेजें (Atom)


text:
कलकत्ता : महानगरक प्रवास एकमात्र कारण रोजी-रोटी आ कखनो काल शिक्षा-दीक्षा सेहो. करीप दस लाख मैथिल जनसंख्या कलकत्ता आ उपनगरीय क्षेत्रमे निवास करैत अछि. आ तहिना एतय साहित्यिक-सांस्कृतिक गतिविधि निरंतरता धेने अछि. हैदराबादसं मैथिली कवि मनोज शांडिल्य केर अबाइ आ एकरा देखैत चट-पटमे गोष्ठी. भाषानेही लोकनि अपन सभ बेगरताकें ताखपर ध' पहुंचि गेलाह डलहौसी स्थित गजलकार राजीव रंजन मिश्र केर कार्यालयमे. बीतल काल्हि दिनक 1 बजेसं राखल कार्यक्रममे साहित्यिक लोकनि जुटैत गेलाह आ गोष्ठी जमैत गेल. मैथिली साहित्य, पोथी-पत्रिका आदिपर मुनहारि सांझ धरि खूब चर्च भेल.
एहिना विगत जनवरीमे हैदराबादसं मनोज शांडिल्य कलकत्ता आएल छलाह आ ओही दिन मैथिली काव्य गोष्ठी 'अकासतर बैसकी' पहिल खेप आयोजित भेल छल. बैसकीमे उपस्थित साहित्यिक लोकनि हुनका मैथिलीमे पोथी अनबाक सुझाओ देने रहथि आ तकर बाद जे ओ कलकत्ता एलाह त' अपन नव प्रकाशित कविता संग्रह 'सुरुजक छाहरिमे' केर संग. मैलोरंग प्रकाशनक एहि पोथीमे मनोजजी केर गोट पचहत्तरि कविता संकलित अछि. पोथी प्रकाशनसं पहिनहि मनोजजीक कविता सोशल मीडियापर बेस चर्चित आ प्रशंसित रहल अछि आ पाठक लोकनि हुनक एहि पोथीकें बेसीसं बेसी कीनथि, पढथि से आस कएल जा रहल अछि. गोष्ठीमे मनोजजी लेखन आ पोथी प्रकाशनक अपन अनुभव साझी केलनि. पोथीक कविता पाठकक पिपासा बुझाओत तकर गारंटी त' अछिए, एकर गेटअप-सेटअप सेहो हुलसगर अछि. मनोजजीक पित्ती आ फेमस रंगकर्मी-सिनेकलाकार भवनाथ झा कलकत्ताक मिथिला-मैथिलीक स्थितिपर आह्लाद प्रकट केलनि.
कीर्तिनारायण मिश्र साहित्य सम्मानसं सम्मानित कवि चंदनकुमार झा केर चारिम पोथी सेहो गोष्ठीमे चर्चाक विषय रहल. एएम पब्लिकेशनक एहि पोथीमे चंदनकुमार झा केर हाइकु, सेनर्यु संगृहित अछि. तीन पांतिकेर काव्य विधाक एहि संकलनमे डॉ. रामानंद झा 'रमण', गुल सारिका आ चंदनकुमार झा केर आलेख सेहो राखल गेल अछि जे एहि काव्य विधाक महत्वपूर्ण जनतब पाठककें देइत अछि. जेंकि मैथिलीमे एहि काव्य विधामे बड कम लेखन भेल अछि, एहि संग्रहकें संग्रहनीय बना देने अछि. चंदनकुमार झा केर काव्य-कला आ शैलीमे हाइकु, सेनर्यु पढ़ब पाठक लेल विलक्षण अनुभव भ' सकैछ.
मैथिली लघुकथा लेखनक परिचिती बनि चुकल अनमोल झा केर टटका प्रकाशित लघुकथा संग्रह 'से जे कहैत रही' सेहो चर्चाक केंद्रमे रहल. रूबी प्रकाशनसं ई पोथी बहार भेल अछि. अनमोल झा केर ई पांचम पोथी अछि. एहिसं पहिने हिनक लघुकथा संग्रह 'समय साक्षी अछि', ई जे समय अछि, टेकनोलजी आ एक बाल कविता संग्रह 'चन्दा मामा आउ-आउ' प्रकाशित छनि. गोष्ठीमे चर्चित तीनू पोथी प्रकाशन सामग्री, सरंजाममे अन्यान्य भारतीय भाषाक समकक्ष अछि. गोष्ठीमे मैथिली पोथीक उजरल-उपटल बजारपर सेहो चिंता व्यक्त कएल गेल. पोथी प्रकाशन तखने निरंतरता धेने रहतैक जखन ई बेसीसं बेसी पाठक धरि पहुंचतैक.
चर्चा जखन सिरियसा जाइ छल त' गजलकार राजीव रंजन मिश्रक गजल उपस्थित लोकनिकें रिफ्रेशक' देइत छल. राजीवजी अनेक रसकेर गजल कहलनि. दुपहरसं मुनहारि सांझ कखन भेलैक से किनको पता नै चललनि. इच्छा छल जे समय ठमकि जाइ आ गोष्ठी चलैक आ चलैत रहैक किछु काल आओर, किछु काल आओर. मैथिली सिने एक्टिविस्ट आ भाषाविद भास्कर झा टेबलपर हाथेसं संगीत देइत रहलाह राजीवजीक गजलपर. ई जुगलबंदी अद्वितीय. भास्कर झा प्रकाशन आ भाषा-साहित्यक ट्रेंडपर बात रखलनि आ मैथिलीकें मुक्ताकाशमे पहुंचेबाक बेगरता जनओलनि. आमोद कुमार झा दड़िभंगामे अपन कॉलेज दिवस आ मैथिली विद्वान् लोकनिक अनेक रोचक आ ज्ञानवर्धक प्रसंग शेयर केलनि आ राजीवजीक गजल सभपर चोटगर आ अर्थपूर्ण टिप्पणी देइत रहलाह.
गोष्ठी बीति गेलैक. कतेको अर्थमे विशेष रहलैक. एक भाषाप्रेमीक रूपमे हमरा जे हुलास द' गेल से व्यक्त करैत हमर शब्दकोष झुझुआन सन भेल अछि. एतेक कहब जे राजीव रंजन मिश्रक संयोजनमे कतेको कार्यक्रममे गेल छी मुदा काल्हि केर गोष्ठी विगत सभ गोष्ठी केर फेल क' देलक. एही अनौपचारिकता आ उन्मुक्तता लेल त' हम सभ अकासतर बैसैत छी! एक न्यू ट्रेंड मैथिलीओमे डेवलप भ' रहल छै. एक नेक्स्टजेन मिजाज सोझा आबि रहल छै. ई भाषाकें नव जान, नव प्राण देतैक. हमरा सन भाषाप्रेमी लेल ई नितरेबाक कारण अछि, छितरेबाक नहि. धीरे-धीरे स्थिति सुधरतैक...नीक दिन हेतैक मैथिलीक मिथिलाक.


text:
पटना. 01 दिसम्बर, 2013 कें चेतना समिति, पटनाक तत्त्वावधानमे मैथिली ख्यातलब्ध साहित्यकार डा. कांचीनाथ झा‘किरण’ (1 दिसम्बर 1906-9 अप्रैल 1989 ई.)क 108म जयन्ती विद्यापति भवनमे मनाओल गेल. एहि अवसरपर डा.रमानन्द झा‘रमण’ किरणजीक उपन्यास (‘चन्द्रग्रहण’ एवं ‘अभिमानिनी’ 1932)क चर्च कएल तँ कुणाल ‘मधुरमनि’ कें प्रेमकथा कहैत ओकर नाटकीय तत्त्वपर प्रकाश देलनि. श्याम दरिहरे किरणजीक कविता एवं हुनक शब्द-सामर्थ्य पर विचार राखल तँ अजित कुमार आजाद हुनक आन्दोलनात्मक प़क्षक चर्च कएल. बच्चा ठाकुर किरणजीकें करुणा एवं प्रतिरोधक रचनाकार कहल. जगदीशचन्द्र ठाकुर ‘अनिल’क अनुसार ओ युवावर्गक प्रेरक छलाह. डा.नरेश मोहन झाक विचार छल जे मैथिलीक विलक्षणकार्यसँ सम्बद्ध लोककें किरणजीक आदर्शक अनुकरण करबाक चाहिअनि. डा. वासुकीनाथझा स्कूल जीवनक अपन संस्मरणक आधार पर किरणजीक व्यक्तित्वपर प्रकाश देल. एहि अवसरपर गणेश शंकर ख्रर्गा, रामसेवक राय, रघुवीर मोची, डा. प्रेमलतामिश्र ‘प्रेम’, दयाशंकर झा आदि सेहो किरणजीक रचनापर अपन-अपन विचार रखैत श्रद्धांजलि अर्पित कएल. अध्यक्ष, विजयकुमार मिश्रक कहब छल जे किरणजी एक महान साहित्यकारे नहि, मैथिलीक आन्दोलनकर्ता सेहो छलाह. ओ कहल जे मैथिली आब केवल साहित्यक भाषा नहि अछि, आजीविकाक माध्यम सेहो भए गेल अछि. अतएव, गामे-गाम घूमि लोककें ई बुझाएब आवश्यक छैक. तखनहि संविधानमे मैथिलीक स्थानसँ की-की लाभ छैक आ’ ओ सुविधाक प्राप्तिक लेल समाजमे जागरण आबि सकैत छैक. कार्यक्रमक संचालन विवेकानन्द ठाकुर एवं धन्यवाद ज्ञापन उमेश मिश्र कएलनि.
(Report: मिथिमीडिया ब्यूरो)
(Report: मिथिमीडिया ब्यूरो)


text:
कलकत्ता. भारतीय भाषा परिषद् मे मिथिला विकास परिषद् द्वारा आयोजित ओ अंजय चौधरी द्वारा संयोजित साहित्यिक अनुष्ठान मे रविदिन 23 सितम्बर २०१२ कें देखल गेल जे मैथिली कविता आब मात्र पत्र-पत्रिकाक पृष्ठ पर नहि मंच पर सेहो अपन स्थान मंगैत अछि. आयोजित कार्यक्रम केर तेसर सत्र मे समय अभाव केर बहन्ना क' कतेको वरिष्ठ कवि कें प्रस्तुति करय सं वंचित कयल गेल, जखन कि प्रेक्षागृह केर खचाखच भरल दर्शक कविता सुनबा मे बेस रूचि देखा रहल छल. साहित्यिक आयोजन मे दर्शक आ साहित्यिक पत्रिका केर पाठक डिबिया सं तकने भेटब मोसकिल अछि....एहन सन बात आब फूसि भ' गेल. कल्हुका कार्यक्रम केर अपार सफलता जतय मैथिल समाज कें आलोकित कयलक, ओतहि पाहून रूपें उपस्थित आन समाजक लोक अचंभित छलाह. बहुत बुद्धिमता सं आयोजक लोकनि समयाभावक कारणें नव ओ युवा कवि लोकनि कें काव्य-पाठ लेल आमंत्रित करैत पनरह गोट कवि मे सं 8 गोटे काव्य-पाठ क' सकलाह. परिषदक ई डेग एक नव आयाम गढ़लक अछि.
काव्य पाठ करय जखने विवेक कुमार झा मंच पर अयलाह दर्शक लोकनि करतल ध्वनि सं स्वागत केलनि. विवेक केर प्रस्तुति बेस नीक आ उत्साही रहल. तत्पश्चात चन्दन कुमार झा गजल ल' एलाह त' दर्शक बेर रुचि सं सुनैत दस पांति केर गजल पर लगभग बीसो बेर करतल ध्वनि सं हुनक उत्साह बढौलक. चन्दन जी केर प्रस्तुति सिद्ध कयलक जे मैथिली मंच मंगइए. दर्शक सुनय चाहैए. रचना मे दम हो आ प्रस्तुति ढंग सं कयल जाय त' गेय कविता वा गजल मंच पर कमाल क' सकैए. एकर संगहि राजीव रंजन मिश्र केर ओजस्वी गजल आ प्रस्तुति सेहो दर्शकक बेस ताली बटोरलक. भास्करानंद झा 'भास्कर' केर 'फेसबुकिया पति' कविताक प्रस्तुति बेस रुचिगर छल. ओना फेसबुकिया पति' वेब पर पहिने सं प्रशंसा बटोरने अछि. रूपेश कुमार झा 'त्योंथ' सेहो अपन सहज अंदाज मे 'जे तकै छी' कविता केर पाठ केलनि. विजय इस्सर अपन सुमधुर आवाज मे कविता प्रस्तुत केलनि. वरिष्ठ कवि लक्ष्मण झा 'सागर' डेंगू पर आधारित कविता पढलनि. विषय टटका आ चर्चित रहने लोक कान पाथि क' सुनलनि. अंत मे सत्र केर अध्यक्ष विद्यानंद झा कविता पाठ क' सत्रक समापनक घोषणा केलनि.
काव्य पाठ करय जखने विवेक कुमार झा मंच पर अयलाह दर्शक लोकनि करतल ध्वनि सं स्वागत केलनि. विवेक केर प्रस्तुति बेस नीक आ उत्साही रहल. तत्पश्चात चन्दन कुमार झा गजल ल' एलाह त' दर्शक बेर रुचि सं सुनैत दस पांति केर गजल पर लगभग बीसो बेर करतल ध्वनि सं हुनक उत्साह बढौलक. चन्दन जी केर प्रस्तुति सिद्ध कयलक जे मैथिली मंच मंगइए. दर्शक सुनय चाहैए. रचना मे दम हो आ प्रस्तुति ढंग सं कयल जाय त' गेय कविता वा गजल मंच पर कमाल क' सकैए. एकर संगहि राजीव रंजन मिश्र केर ओजस्वी गजल आ प्रस्तुति सेहो दर्शकक बेस ताली बटोरलक. भास्करानंद झा 'भास्कर' केर 'फेसबुकिया पति' कविताक प्रस्तुति बेस रुचिगर छल. ओना फेसबुकिया पति' वेब पर पहिने सं प्रशंसा बटोरने अछि. रूपेश कुमार झा 'त्योंथ' सेहो अपन सहज अंदाज मे 'जे तकै छी' कविता केर पाठ केलनि. विजय इस्सर अपन सुमधुर आवाज मे कविता प्रस्तुत केलनि. वरिष्ठ कवि लक्ष्मण झा 'सागर' डेंगू पर आधारित कविता पढलनि. विषय टटका आ चर्चित रहने लोक कान पाथि क' सुनलनि. अंत मे सत्र केर अध्यक्ष विद्यानंद झा कविता पाठ क' सत्रक समापनक घोषणा केलनि.
एहि कार्यक्रम मे एतेक त' स्पष्टे भेल जे कविता वा गजल दर्शक/श्रोता केर रूचि केर विषय अछि. एकरा नीरस कहि मंच सं दूर कोठली वा किताब मे बन्न नहि करबाक चाही. संभावना छैक, पहिने डेग त' बढ़इक.
(Report: मिथिमीडिया ब्यूरो)


text:
कॉमनवेल्थ गेम्स के अवसर पर दिल्ली मे संगीत नाटक अकादमी के तरफ सं देश पर्व महोत्सवक आयोजन कएल गेल अछि. जेहि मे 11 अक्तूबर सोमदिन भारतीय संगीतक मुख्य प्रादेशिक परंपरा खंड मे बिहारक विद्यापति संगीतक प्रस्तुति कएल गेल. मेघदूतम थियेटर मे भेल कार्यक्रम मे विद्यापति संगीत के पेश कएलखिन्ह मशहूर मैथिली लोकगायक कुंज बिहारी मिश्र जी.
देश पर्व महोत्सवक आठम दिन कहि सकय छी पूरा तरह सं मैथिल संगीत के नाम रहल. विद्यापति संगीत के सुनय लेल मैथिल सभ के संग दोसर वर्गक लोकक सेहो भारी भीड़ उमड़ल छल. सभ सं अचरजक गप ई रहल जे एहि कार्यक्रम के दौरान अंग्रेजी मीडिया सं जुड़ल पत्रकार काफी संख्या मे आएल छलाह .
कुंज बिहारी मिश्र जीक कार्यक्रमक शुरूआत विद्यापति जीक प्रसिद्ध गोसाउनिक गीत जय जय भैरवी सं भेल. एहि के बाद महेशवाणी...चानन भेल विषम सर से, भुषन भेल भारी सुनि दर्शक मंत्रमुग्ध भ गेलाह. गाम-घर सं दूर राजधानी दिल्ली मे विद्यापतिक संगीत आनंद लेनाए एकटा अलगे अनुभव छल.
संगीत नाटक अकादमी के ई नीक कदम अछि. मुदा एक घंटा समय बड़ कम छल. लोक सभ आओर सुनय चाहय छलखिन्ह. दर्शक तरफ सं आओर सुनाबय के मांग सेहो भ रहल छल. मुदा कुंज बिहारी जी सेहो विवश छलाह किएक त एहि मंचपर हुनकर बाद एकटा आओर दोसर कार्यक्रम होबाक छल.
आयोजक के दू कार्यक्रम के बीच किछ बेसि समय देबय के चाही छल. ओना एहि कार्यक्रम मे आयोजक के उम्मीद सं बेसि दर्शक सेहो आएल छलखिन्ह. एहि हिसाब सं संगीत नाटक अकादमी के लेल ई एकटा सफल आयोजन सेहो रहल. संगीतक माहौल सेहो बड़ नीक रहय.
विद्यापति संगीत गायन मे कुंज बिहारी मिश्र जीक संग देलखिन्ह गोविन्द बिहारी मिश्र आओर चंद्र मोहन मिश्र जी. झल्लर पर सज्जन कुमार मिश्र... पखावज पर परशुराम सिंह...ढोलक पर अशोक यादव...मजीरा पर मिथिलेश मंडल आओर तानपुरा पर अरुण कुमार मल्लिक संगत करलखिन्ह.
कुंज बिहारी जी मैथिलीक काफी लोकप्रिय गायक छथिन्ह. हिनकर कार्यक्रम देश भर मे होएत रहय छनि. मुदा हमरा पहिल बेर हिनकर कार्यक्रम मे जाए के मौका मिलल छल. उम्मीद करय छी जे दिल्ली- एनसीआर मे हिनकर आओर कार्यक्रम आयोजित कएल जाएत. तखन एहि बेर के सभ कमी ओहि बेर वसूल भ जाएत. किएक त कार्यक्रम मे ओतेक देर सुनला के बादहुं लागल जेना अखने शुरू भेल आ अखने खत्म भ गेल.
कुंज बिहारी मिश्र जी मधुबनी जिलाके छथिन्ह. कुंज जीके विद्यापति गायन मे महारत हासिल छनि...आओर कहि सकय छी जे कुंज बिहारी जी एकटा अलग राग शुरू कएने छथिन्ह मैथिली विद्यापति संगीत मे. हिनकर कइटा कैसेट सेहो निकलल छनि जेहि मे सुबहक सुधि... शिव के नचारी... सिनोहिया...राम विवाह प्रसंग प्रमुख अछि.


text:
साल 2018क प्रबोध साहित्य सम्मान वरिष्ठ कवि-कथाकार कीर्तिनारायण मिश्र कें देल जएबाक घोषणा भेल अछि. कीर्ति बाबू कें पुरस्कार मैथिली भाषा-साहित्य मे हुनक योगदान कें देखैत देल जएबाक निर्णय भेल अछि. मिश्रक चयन भाषाविद ओ मैथिली साहित्यकार डॉ. उदयनारायण सिंह नचिकेताक अध्यक्षता मे पंच सदस्यक निर्णायक मंडली द्वारा कयल गेल अछि.
मैथिली भाषाक अग्रणी साहित्यकार स्व. प्रबोध नारायण सिंहक स्मृति मे स्वस्ति फाउंडेशन दिस सं हरेक साल ई पुरस्कार देल जाइत अछि. पुरस्कारक घोषणा आने साल जकां 1 जनवरी कें कएल गेल अछि. बता दी जे ई पुरस्कार लगातार साल 2004 सं देल जा रहल अछि, जाहि मे मिश्र कें प्रतीक चिन्ह आ प्रशस्ति पत्र सहित एक लाख टाकाक नकद राशि देल जाएत.
ज्ञात हो जे कीर्तिनारायण मिश्र मैथिली भाषाक विख्यात साहित्यकार छथि. हिनका कविता-संग्रह 'ध्वस्त होइत शांति स्तूप' लेल साल 1997 मे साहित्य अकादमी पुरस्कार सं सेहो सम्मानित कएल जा चुकल छनि. बेगूसराय जिलाक शोकहरा (बरौनी)क कीर्ति बाबू आखर पत्रिकाक सम्पादक सेहो रहि चुकल छथि.


text:
दरभंगा। शहरी क्षेत्र क पोखरि चिंता आखिरकार नगर निगम कए भेल। 1984 तक निगम क्षेत्र मे 500 स बेसी पोखरि छल, मुदा आइ स्थिति इ अछि जे निगम लग एहन कोनो आंकडा नहि अछि जे निगम क्षेत्र मे केतबा पोखरि अछि। निगम इ बतेबा मे सेहो असमर्थ अछि जे आखिर शहर स पोखरि कोना लापता होइत गेल। इसमाद एहि पर लगातार लोकक ध्यान दियाबैत रहल अछि। अंतत: शहरी क्षेत्र क पोखरि कए अपन अधीन अनबा लेल पार्षद क दबाव आ नगर आयुक्त क पहल कारगर साबित भेल। निगम मे पोखरि क सूची ताकल जा रहल अछि। जिलाधिकारी नर्मदेश्वर लाल द्वारा विगत 18 जून कए अधिकारी संग जिलास्तरीय बैसार मे मत्स्य पदाधिकारी कए एकरा लेल आदेशित कैल गेल। एकर बाद शहरी क्षेत्र क पोखरि सब कए निगम क हवाले करबाक प्रशासनिक तैयारी सेहो शुरू भ गेल अछि।
उल्लेखनीय अछि जे शहरी इलाका क पोखरि पर अधिकार क मामला निगम क बैसार मे उठैत रहल अछि। बोर्ड पोखरिक देखरेख, सौंदर्यीकरण, छठ पर्व लेल पोखरि आ ओकर घाट क सफाई आदि पर निगम क व्यय आ शहरी क्षेत्र क भूखंड पर 2007 क अधिनियम क एक्ट 100 मे निगम क अधिकार कए स्पष्ट उल्लेख हेबाक मद्देनजर एकरा पास सेहो केलक। पिछला साल नगर आयुक्त जिला मत्स्य पदाधिकारी कए पत्र लिख कए हुनका स शहरी क्षेत्र क पोखर आ जलाशय क बंदोबस्ती पर तत्काल रोक लगेबाक निर्देश देने छलाह आ जिला प्रशासन कए सेहो एकर सूचना देने छलाह, मुदा बात नहि बनल। एहि बीच मुख्यमंत्री क सेवा यात्रा मे शामिल हेबा लेल सुपौल जा रहल नगर विकास आ आवास विभाग क प्रधान सचिव शशि शेखर शर्मा 9 मई 12 कए दरभंगा नगर निगम कार्यालय पहुंचलाह त नगर आयुक्त केवीएन सिंह एहि दिस हुनकर ध्यान दियौलथि। ओ एहि मामला क निदान करैत कहला जे ओ अपन स्तर स इ देखताह। अनुमान अछि जे शहरी क्षेत्र मे आब मात्र 60टा पोखर बचल अछि जेकर बंदोबस्ती निगम लेल आमदनी क जरिया भ सकैत अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
> लना मिथिला विश्वविद्यालय केर दीक्षांत समारोह
> मुख्यमंत्रियो कयलनि मिथिलाक गुणगान
> मुख्यमंत्रियो कयलनि मिथिलाक गुणगान
दड़िभंगा. ललित नारायण मिथिला विश्वविद्यालय केर दीक्षांत समारोह मे बुधदिन ३ अक्टूबर २०१२ कें राष्ट्रपतिक आगमन नव प्राण केर संचार कयलक. राष्ट्रपति प्रणव मुखर्जी केर आगमन पर विश्वविद्यालय छात्र सहित समूचा मिथिला केर लोक बेस उत्साहित छल. दीक्षांत समारोह मे राष्ट्रपतिक आगमनक बाद विद्वत शोभायात्रा निकालल गेल. जकर नेतृत्व कुलसचिव डॉ. विजय प्रसाद सिंह कयलनि. राष्ट्रपति प्रणव मुखर्जी एही जुलूसक संग मंच पर पहुंचलाह. दीक्षांत केर औपचारिकताक शुरूआत कुलसचिव कयलनि. राष्ट्रपतिक अयबा सं पहिने मंच पर वरिष्ठ कांग्रेस नेता डा. मदन मोहन झा, पूर्व विधान पार्षद डा. दिलीप कुमार चौधरी, विधान पार्षद डा. विनोद कुमार चौधरी बेस सक्रिय छलाह. मंच संचालन डा. इंदिरा झा व प्रो. पुतुल सिंह क' रहल छलीह. कार्यक्रमक सफलताक लेल विवि केर सभ पदाधिकारी सक्रिय देखल गेलाह.
मिथिला विश्व कें देखओने अछि बाट: राष्ट्रपति
राष्ट्रपति प्रणव मुखर्जी अपन संबोधन मे कहलनि जे मिथिला विश्व केर अनेको सुधार ओ संस्कृति निर्माण लेल प्रेरणा बनल अछि. ओ मिथिलाक कला संस्कृति व शिक्षा क्षेत्र मे योगदानक चर्चा करैत वर्त्तमान शिक्षा पद्धति ओ संभावना पर इजोत देलनि.
मैथिलीक टॉपर मनोज कुमार साह सहित अन्य कें गोल्ड मेडल
समयाभाव केर कारण राष्ट्रपति मात्र ६ गोट छात्र कें मेडल द' सकलाह. जिनका सभ कें महामहिम गोल्ड मेडल देलनि से लनामिवि केर मैथिलीक टॉपर मनोज कुमार साह कें डा.नागेंद्र झा मेमोरियल गोल्ड मेडल, वाणिज्य व व्यवसाय प्रशासन विभागक एमबीए टॉपर मौसमी प्रिया कें जगदीश सिंह मेमोरियल गोल्ड मेडल, संगीतक टॉपर साहित्य मल्लिक कें प्रो.उमाकांत मेमोरियल गोल्ड मेडल, रसायनक टॉपर प्रियंका कुमारी कें डा.नीलाम्बर चौधरी मेमोरियल गोल्ड मेडल देल गेल. राजनीति विज्ञानक टॉपर स्वाति कुमारी कें डा.इंद्रदेव शर्मा मेमोरियल गोल्ड मेडल देल गेल तथा एमएड केर टॉपर श्वेता सोनाली कें राधाकांत झा मेमोरियल गोल्ड मेडल भेटल. राष्ट्रपति प्रणव मुखर्जी केर उपस्थिति मे प्रतिकुलपति डा. ध्रुव कुमार नरेंद्र नाथ झा, राम विलास यादव व राम नारायण शर्मा कें डीलिट उपाधि प्रदान कयलनि. समय अभाव केर कारणे जाहि टापर लोकनि कें राष्ट्रपति हाथे मेडल नहि प्राप्त भेलनि ओ लोकनि कनेक उदास छलाह. राष्ट्रपतिक चल गेलाक बाद विभिन्न संकाय केर सफल छात्र-छात्रा कें डिग्री प्रदान कयल गेल.
शिक्षा मे अग्रणी रहल अछि मिथिला: राज्यपाल
राज्यपाल सह कुलाधिपति देवानंद कुंअर कहलनि जे मिथिला केर इतिहास, एतुका संस्कृति अत्यंत प्राचीन ओ समृद्ध रहल अछि. ई क्षेत्र ज्ञान, शिक्षाक क्षेत्र मे अग्रणी रहल अछि आ लनामिवि एही परम्परा केर प्रतिनिधित्व करैत अछि.
मुख्यमंत्री कयलनि बखान
लनामिवि केर पंडित नागेंद्र झा स्टेडियम परिसर मे आयोजित चारिम दीक्षांत समारोह कें संबोधित करैत मुख्यमंत्री नितीश कुमार कहलनि जे राष्ट्रपति पटना केर बाद सोझे मिथिला अयलाह अछि. ओ कहलनि जे मिथिला आ बंगाल केर संस्कृति समान अछि. ई विद्यापतिक धरती अछि जाहि पर बंगालो गुमान करैत अछि. महामहिम बंगाल कें छथि त' दड़िभंगा 'द्वार बंग' केर रूप मे जानल जाइत अछि. राष्ट्रपतिक दड़िभंगा अयने मिथिला आ बंगाल मे सांस्कृतिक एकरूपता केर ई कड़ी बेसी मजगूत भेल अछि.
एहि कार्यक्रम मे उपमुख्यमंत्री सुशील कुमार मोदी, जिला प्रभारी मंत्री सह राज्य केर लोक स्वास्थ्य अभियंत्रण मंत्री चंद्रमोहन राय आ शिक्षामंत्री पीके शाही मंच पर उपस्थित छलाह. एकर संगहि दर्शक दीर्घा मे पूर्व केंद्रीय मंत्री सह राजद नेता अली अशरफ फातमी, नगर विधायक संजय सरावगी, विधायक विजय कुमार मिश्र, विधायक गोपालजी ठाकुर, विधायक इजहार अहमद, जिप अध्यक्ष हरि सहनी, विधायक अशोक यादव, विधान पार्षद मिश्रीलाल यादव, मेयर गौरी पासवान आदि उपस्थित छलाह.
एहि कार्यक्रम मे उपमुख्यमंत्री सुशील कुमार मोदी, जिला प्रभारी मंत्री सह राज्य केर लोक स्वास्थ्य अभियंत्रण मंत्री चंद्रमोहन राय आ शिक्षामंत्री पीके शाही मंच पर उपस्थित छलाह. एकर संगहि दर्शक दीर्घा मे पूर्व केंद्रीय मंत्री सह राजद नेता अली अशरफ फातमी, नगर विधायक संजय सरावगी, विधायक विजय कुमार मिश्र, विधायक गोपालजी ठाकुर, विधायक इजहार अहमद, जिप अध्यक्ष हरि सहनी, विधायक अशोक यादव, विधान पार्षद मिश्रीलाल यादव, मेयर गौरी पासवान आदि उपस्थित छलाह.
कम नहि भेल हंगामा!
एक दिस जतय ई पूरा कार्यक्रम शिष्ट ओ व्यवस्थित भ' रहल छल ओतहि परिस्थिति एहन भेल जे पुलिस लाठियो भजैत अपस्यात भेल छल. राष्ट्रपतिक एक झलक देखबाक लेल लोक आतुर छल त' पुलिस प्रशासन सुरक्षा केर नाम पर लोक कें रोकलक आ फेर भेल दौग-धूप, चलल लाठी, कूदल ढेप.
(Report: विशेष प्रतिनिधि, मिथिमीडिया)


text:
हावड़ा (बेलूर): जनास्थाक पर्व छठि पर मिथिला सेवा समिति चैरिटेबल ट्रस्ट दिस सं बेलूर केर श्रावणी आश्रम पोखरि पर बेस इंतजाम कयल गेल छल. आने बरख जंका एहू बरख समिति छठि कें धियान मे रखैत पोखरिक साफ़-सफ़ाइ कएलक मिथिला सेवा समितिक अध्यक्ष राजीव रंजन मिश्र जनओलनि जे ई पर्व मैथिल सहित आन-आन समुदाय कें लोक सभ सेहो मनबैत छथि. सेवा भावना कें प्राथमिकता द' ट्रस्ट आठ बरख सं छठि पर पबनैतिन सभ केर सुविधाक धियान रखैत अछि. बेलूर केर श्रावणी आश्रम पोखरि पर सांझुक आ भोरका अर्घ्य केर अवसर पर वातावरण बेस भक्तिमय रहल. विदित हो जे मिथिला सेवा समिति चैरिटेबल ट्रस्ट आ सहयोगी संस्था मिथिला सेवा समिति,कोलकाताक उपनगरीय क्षेत्र बेलूर मे विगत 27 साल सँ अहि तरहक अनेकानेक काज मे लागल अछि.
एहि अवसर पर ट्रस्टक चेयरमैन दिनेश मिश्र, समितिक अध्यक्ष राजीव रंजन मिश्र सहित पूर्व अध्यक्ष भवनाथ झा, प्रदीप कुमार झा, एस एन ठाकुर, संजय झा, सुमन झा, मोहन चौधरी, रामचन्द्र झा, सुरेश राय, राघवेन्द्र झा, शैलेश चौधरी, भरत झा, बिनय भूषण, प्रकाश झा, चन्दन कुमार झा ओ अन्यान्य लोकनि उपस्थित छलाह.
श्रावणी आश्रम पोखरि छठिक किछु फोटो :


text:
मेला के दौरान पर्यटन विभाग के तरफ सं किछ आधुनिक सुविधा वाला कॉटेज सेहो बनाएल जाएत. पर्यटन विभाग एहि बेर यात्री सभ के लेल एकटा विशेष पैकेज सेहो शुरू करय जा रहल अछि. एहि पैकेज मे यात्रा...विश्राम...पूजा आओर धुमनाय-फिरनाय शामिल रहत. तैयारी के क्रम के गया आओर बोध गया शहर के प्रमुख तालाब सभ के सफाई कएल जा रहल अछि. मेला के दौरान एहिठाम आबय वाला लोक के कोनो दिक्कत नहि होए ओकरा लेल सफाई...शौचालय आओर पीबय वाला पानि के व्यवस्था सेहो कएल जा रहल अछि...
नवका- पुरनका लेख सर्च करु...
आब ऑनलाइन पिंडदान
मेला के दौरान पर्यटन विभाग के तरफ सं किछ आधुनिक सुविधा वाला कॉटेज सेहो बनाएल जाएत. पर्यटन विभाग एहि बेर यात्री सभ के लेल एकटा विशेष पैकेज सेहो शुरू करय जा रहल अछि. एहि पैकेज मे यात्रा...विश्राम...पूजा आओर धुमनाय-फिरनाय शामिल रहत. तैयारी के क्रम के गया आओर बोध गया शहर के प्रमुख तालाब सभ के सफाई कएल जा रहल अछि. मेला के दौरान एहिठाम आबय वाला लोक के कोनो दिक्कत नहि होए ओकरा लेल सफाई...शौचालय आओर पीबय वाला पानि के व्यवस्था सेहो कएल जा रहल अछि...
1 टिप्पणी:
- बेनामी30 जून 2009 को 5:24 pm
सभ किछ हाईटेक भेल जा रहल अछि। मुदा कि जे गया गेलाह के बाद मानसिक संतुष्टि मिलैत अछि ऑनलाइन पिंडदान कएला सं मिलत?जवाब देंहटाएं
रंजन कुमार
पंडौल,मधुबनी


text:
पंचायती राज संस्था आ नगर निकाय कें शिक्षक केर नव सेवाशर्त नियमावलीक राज्य कैबिनेटक मंजूरी भेट गेल अछि। एकरा अनुसार साढ़े तीन लाख सं बेसि शिक्षक कें कर्मचारी भविष्य निधि (ईपीएफ) कें लाभ सितंबर, 2020 सं देल जायत। अहि शिक्षक कें मूल वेतन मे 15 प्रतिशतक वृद्धि कयल गेल अछि, जकर लाभ एक अप्रैल, 2021 सं भेटत। मुख्यमंत्री नीतीश कुमार केर अध्यक्षता मे भेल कैबिनेटक बइसार मे एकर मंजूरी भेटल। स्वतंत्रता दिवसक अवसर पर मुख्यमंत्री गांधी मैदान सं एकर घोषणा केने छलाह।
बइसार कें बाद शिक्षा विभागक अपर मुख्य सचिव आरके महाजन कहलनि जे ईपीएएफ मे 13 प्रतिशत हिस्सा राज्य सरकार दैत। अहिमे 12 प्रतिशत शिक्षक कें पीएफ खाता मे तथा एक प्रतिशत राशि ईपीएफओके जायत। अहि प्रकार शिक्षक सेहो 12 प्रतिशत केर अपन हिस्सेदारी देता। ओ कहलनि जे ईपीएफ कें लाभ देनाइ सेहो एक तरहक सं वेतन वृद्धि अछि। अहिमके अंतर्गत पेंशन कें लाभ सेहो भेटत। शिक्षक केर मृत्यु पर अहिमे ढाई सं छो लाख धरि कें राशि सेहो देबाक प्रावधान अछि।
ईपीएफ कें लाभ देबय पर राज्य सरकार पर सालाना 815 करोड़क अतिरिक्त बोझ परत। अहि प्रकार वेतन वृद्धि सं सालाना 1950 करोड़क अतिरिक्त बोझ आयात । कुल 2765 करोड़ अतिरिक्त खर्च होयत। ओ कहलनि जे राज्य सरकारक इच्छा छल जे शिक्षक कें वेतन वृद्धि कें लाभ अहि वित्तीय वर्ष सं देल जाय। मुदा कोरोना संक्रमणक कारण राज्य केर आर्थिक स्थिति अखन एहन नै अछि। अहि कारण एकर लाभ अगला वित्तीय वर्ष सं देल जायत। अहि साल पहिल चाइर महीना मे राज्य सरकारक राजस्व मे 33 प्रतिशक कमी आयल अछि। माध्यमिक आ उच्च माध्यमिक विद्यालय मे नियुक्ति मे एक साल धरि अतिथि शिक्षक कें रूप मे कार्य करय वला के मेधा अंक मे पांच अंकक वेटेज भेटत। एहन चाइर हजार शिक्षक अखन छथि। राष्ट्रीय माध्यमिक शिक्षा अभियानक तहत नियुक्त शिक्षक कें वेतन सेहो आब अन्य कें संग मे जायत, तऋकि समय पर वेतन भुगतान होय।


text:
आब अहांके जल्दीए मधुबनी शैली मे बनल कार्टून देखय के मौका मिल सकैत अछि. कार्टून बनाबय के ई शुभ काज करय जा रहल अछि रिलायंस बिग एम्स... Reliance BIG AIMS (Animation Infotainment & Media School).
रिलायंस बिग एम्स एहि सं पहिने बच्चा सभ के लोकप्रिय कार्टून लिटिल कृष्णा बना चुकल अछि. रिलायंस बिग एम्स के कहनाय अछि जे देश के कला-संस्कृति के बढ़ावा देबय लेल ओ मधुबनी पेंटिंग आओर दोसर शैली मे कार्टून बनाएत.
बिग एम्स के मुताबिक डिजिटल तकनीक सं
बनाएल जा रहल एहि शैली के कार्टून सं दुनिया भर के लोक मधुबनी...मिथिला पेंटिंग के बारे मे जानि सकथिन्ह. एहि सं ई दुनिया भर मे आओर लोकप्रिय होएत.
रिलायंस बिग एम्स एहि के लेल मधुबनी पेंटिंग आओर महाराष्ट्र-गुजरात के वार्ली पेटिंग शैली सं कार्टून किरदार बनाबय मे लागल अछि. बिग एम्स एहि सं पहिने वार्ली पेंटिंग के इस्तेमाल कोक के विज्ञापन मे करि चुकल अछि.
रिलायंस बिग एम्स के ई नीक कदम अछि. एहि पहल के देखि दोसर कंपनी... संस्थान सेहो मिथिला पेंटिंग सं दोसर आओर चीज बनाबय लेल आगां अएताह. दस तरहक आइडिया खोजताह.
एहि सं मिथिला पेंटिंग सं जुड़ल लोक... कलाकार... जानकार के सेहो फायदा मिलतन्हि. हुनका नवका-नवका अवसर हाथ लगतन्हि. देश-दुनिया मे नाम सेहो होएत.
हमर ईमेल:-info@hellomithilaa.com


text:
त्योंथ (बेनीपट्टी) सं जनता जनार्दन
पांच साल पहिने पंचायतक लोक नबका भोरक आस मे एकटा युवा पर भरोस देखओने छल. एहन युवा जे कविमना कलाकार छल, रंगकर्मी छल, उद्यमी छल. सामाजिक काज मे अभिरुचि छलै. पंचायत मे सरपंचक रूप मे एकटा अराजनीतिक पृष्ठभूमिक वशिष्ट कुमार झा चुनि क' एलाह जिनका राजनीति नै, जनसेवा जनाकांक्षाटा सं मतलब छलनि. मुदा जीतलाक बाद प्रतिनिधि लोकनिक स्वभाव मे जेना नाटकीय परिवर्तन देखल जाइछ ताहि मे ई अपवाद बनलाह आ अपन प्रतिबद्धता पर अटल भ' काज शुरू केलनि.
पांच साल पहिने पंचायतक लोक नबका भोरक आस मे एकटा युवा पर भरोस देखओने छल. एहन युवा जे कविमना कलाकार छल, रंगकर्मी छल, उद्यमी छल. सामाजिक काज मे अभिरुचि छलै. पंचायत मे सरपंचक रूप मे एकटा अराजनीतिक पृष्ठभूमिक वशिष्ट कुमार झा चुनि क' एलाह जिनका राजनीति नै, जनसेवा जनाकांक्षाटा सं मतलब छलनि. मुदा जीतलाक बाद प्रतिनिधि लोकनिक स्वभाव मे जेना नाटकीय परिवर्तन देखल जाइछ ताहि मे ई अपवाद बनलाह आ अपन प्रतिबद्धता पर अटल भ' काज शुरू केलनि.
मरल ग्राम कचहरी जीबि उठल जखन ई पंचायतक लोकक वाद-विवादक फरिछौठ करब शुरू केलनि. नित्तहु ई केसक निपटारा करैत रहलाह. थाना-पुलिसक काज कम पड़ए लगलै. लोकक विपत्ति कमतर होइत गेलैक. हिनक न्याय पर लोकक भरोस एना बढलै जे हिनका 'पंच-परमेश्वर' कहब लोक शुरू क' देलक. पंचायत भरि सं आंगुर पर गानल किछुएक केस थाना धरि पहुंचलैक आ ओहू केर निपटारा मे हिनक भूमिका कें नकारल नै जा सकैत अछि. प्रभावक रूप मे आजुक दिन मे केस घटलैक अछि.
कचहरीक काज आ हिनक नेतृत्व क्षमता हिनका जिला सरपंच संघ केर कोषाध्यक्ष पद पर सुशोभित केलक जाहि पर त्योंथ पंचायतक लोक गर्व क' सकैए. ओतहु ई सरपंच लोकनिक सर-समस्या राज्य स्तर पर उठबैत रहलाह. संघक कार्यक्रम-अभियान कें जियओने रहलाह.
पांच सालक काज कें किछु आखर मे लिखब संभव त' नै अछि, तखन उल्लेखनीय उपलब्धि सभ हिनका भेटल अछि जे आन कोनो प्रतिनिधि सं हिनका विशेष बनबैत अछि. गामक युवा सभक संग मिलि गामक पुल (जे ठीकेदार अधूरा काज क' भागि गेल छल) कें आवागमन योग्य बनेबा मे सेहो ई पंचायत प्रतिनिधिक रूप मे नीक भूमिकाक निर्वाह केलनि. गामक युवा लोकनिक ई काज चिरकाल धरि उदाहरण बनत एकजुटताक.
कवि नागार्जुन संगे मंच साझा क' चुकल गुमनाम कवि आ त्योंथ सरपंच वशिष्ट कुमार झा केर सराहनीय भूमिका सं कलकत्ता मे पनरह बरख सं भटकल एक वृद्ध महिलाक उद्धार पछिला साल भेल. बेतौनाक ओहि महिला कें अपन परिवार सं मिलएबा मे ई बेतौना सरपंच संग सक्रिय भेलाह. ई हिनक मानव सेवाक एक छोट उदाहरण मात्र अछि.
जनाकांक्षा पर ठाढ़ रहबा लेल ई खूब्बे परियास केलनि अछि आ से पंचायत मे हिनक लोकप्रियता सं सहजे भांज लगाओल जा सकैत अछि. 6 मई कें चुनाव छै. जनादेशक आहटि स्वतः बूझल जा सकैछ. एकरा प्रभावित करबा लेल नाना ब्योंत, विचार, बेवस्था, व्यूह रचल जा रहल छै. त्योंथक मतदाता पर निर्भर करैत अछि जे ओ ककरा चुनैत अछि.


text:
शिव कुमार झा 'टिल्लू' केर किछु गीत
१). वसंत मे अभिसार
एलथि पाहुन वसंत
कत' छथि हमर कंत!
अभि-स्वागत लेल नयना पसारि बैसलहुँ
सिनेह उपटल की मोने मे मारि बैसलहुँ...
भाव भौतिक लग क्षीण
धनक सेज कोना नीन !
हुनक प्रेम छनि.. व्यापार
सिनेह लागनि...... उधार
काढ़ल कांचन सँ आँचर सम्हारि बैसलहुँ...
एहि अभिसारक अर्थ
अर्थयुग मे अछि व्यर्थ
रति अर्पण बेकार
रमा पसरलि बजार
हिया माने ने तैयो थथमारि बैसलहुँ...
यज्ञ सिया बिनु हेतै
कनक मूरति एतै
राधा वृन्दावन नाच
कृष्ण गीता केर बाँच
पौरुख धर्मक लग अपना के हारि बैसलहुँ...
आर्य रक्षहि वैराग
धम्म कांता केर त्याग
ध्रुव वचनक ने मोल
मौन ! अर्चनाक बोल
कर्म साधक पथ नोर सँ बहारि बैसलहुँ...
नारी एक्के दिशि ध्यान
राखब सावित्री मान
कत' प्रियतम अकान
वसंत चढ़लै अवसान
श्रीङ्ग सरसक आवरण केँ उतारि बैसलहुँ...
२). ई अंतिम चिठ्ठी अहाँक नाम
यौ-यौ वसंत फेरो घुरि आउ
पछवा कें पुरवा सन सिहकाउ
नवका कोमल अहिवातक संग
पुरना पुरहरि मे दीप जराऊ ...
अछि राग सिनेहक मिलन एत'
एही ठां भोगक अनुरागी
सभ सुरभि सुगंधक बात करथि
नवयौवन हो वा वैरागी
भासल किछु पिरही बीच लहरि
हुनको हमरे संग कात लगाउ...
अछि बाहुबलक सम्बल जग मे
हमर बल शांतिक संदेशी
इन्द्रधनुष जकाँ साकार लिप्त
एक्के पाँति बैसल विविध भेशी
टूटय नहि कखनो घौर हमर
एकटा मधुलस्सा एहेन बनाउ ...
ई अंतिम चिट्ठी अहाँक नाम
हमराक बाद केँ ध्यान देत
मधुरी उपवन हुअए आर दीब
गप्प छोट बूझि केँ ज्ञान देत
अचकेमे उपवन सांसल लागय
पुनि सिनेह सुवासित वात बहाउ ...
३). मोरंग सँ मऊ धरि एक बनाउ
सुनू औ मीत
प्रीतिक संगीत
अपन संस्कृति केर अलख जगाउ
कर्ण संग विदुर
भीष्म एक्के सुर
दिक्भ्रम मे नहिये छिड़िआउ...
हमरे गज आ हमर नवीन
हमरे राज आ हमहीं दीन !!!
वियोगी -हासमी- अमर -प्रवीण
एक मैथिल टा जाति बनाउ...
विहंगम वयना लाज बचौलनि
उषा साँझ मे किरण देखौलनि
भोगी तारा सोहर गौलनि
कर्पूरी विदेहक पूत कहौलनि
सगरो सलहेसक अनुराग
लक्ष्मीनाथ गोसाईं राग
करियन- महिषी सम संभाग
ललित बलिदान ने व्यर्थ गमाउ...
वज्जि सेहो छथि देहक अंग
तंत्रक भ्रम सन्देश अनंग
विदेहक नहि करू आसन भंग
यौ- हौ - हो कें एक बनाउ...
सिया संग बहुरा हमरे बेटी
रेशमा आब ने लागथि घेंटी
सभ सम कर्मभाव केर पेटी
कवि कोकिल कें नहि भरमाउ...
कीर्ति -शेफाली- इला -प्रवासी
सभ छथि मिथिला केर अधिवासी
हमर सिमरिया जेना छथि काशी
मोरंग सँ मऊ धरि एक बनाउ ...
४). करू नेहक संग भावक संगोर सजना
करू नेहक संग भावक संगोर सजना
हमर जीवनमे विरहक अंगोर सजना
भेल उष्मित उत्ताप बनल प्रीति क्षीर भाप
रीति उफनल अक्षोह डगर गुमकल संताप
गहन विपदाक राति -कोना भोर सजना
हमर जीवनमे विरहक अंगोर सजना...
सुमन सद्यः अलोपित अछि भखरल पराग
कोना गँथत पुष्पहार मात्र बाँचल अछि ताग
मेघ पावस अवांछित बिनु मोर सजना
हमर जीवनमे विरहक अंगोर सजना...
नृपी श्याम घनन सुन्न कांता त्रासल बिनु बुन्न
मुदा हहरल नहि प्रेयसि सबल आशा अक्षुण्ण
अलभ्य साओनमे मिलनराग जोर सजना
हमर जीवनमे विरहक अंगोर सजना...
कर्म चेतनाने कात - सकल उचिते ई बात
गृहस्थ धर्मक बिनु कोनाने हहरै अछि गात
मत्त जामिनी-मुदा सुक्खल ठोर सजना
हमर जीवनमे विरहक अंगोर सजना...
दीप्त रजोगुण ल' आउ सत्व भावक अलगाउ
संग बिसरल विमुख क्षोह दूर छोड़ि आउ
देखत वर्णाञ्जलि चान आ चकोर सजना
हमर जीवनमे विरहक अंगोर सजना...
५). कत' गेलहुँ औ हमर कलाम
अचल बाट पर स्थायी विश्राम
नियतिक कोपें अंतिम आयाम
आशक धवल इजोरिया द' क'
कत' गेलहुँ औ हमर कलाम
दोसर बेरि जन आशा तोड़लक
कर्महीन सभ हियाकेँ जोड़लक
कखनहुँ कोनो पदक कोप नहि
सभ अप्पन कियो अछोप नहि
निज तनसँ एक्को बेरि नहि रंजन
सभ नेना थिक देशक दुःखभंजन
कामुक लिप्सा आहि कतहु नहि
सम्मानक परवाहि कतहु नहि
पंथक फेर सगरो बूझि अकिंचन
सदिखन मानव धर्मक सिंचन
निर्माणक लेल मिशाइल बनेलहुँ
कहियो नहि युद्धक गुण गेलहुँ
मुलायम उरसँ कयल वरन
अटल करै अछि अंतिम नमन
निर्णय लग ककरो सुनलहुँ नहि
ग्रहणक डाला कहियो बुनलहुँ नहि
अछि प्रमाण ई सम्प्रदाय देश नहि
मातृभक्ति बहुरुपिया वेश नहि
ककरोसँ कोनो पीड़ा क्लेश नहि
निज अर्थक कोनो उद्देश्य नहि
एहने सपूत बनि फेरसँ अबितहुँ
तमिल संग देशक लाज बचबितहुँ
लालकिलासँ ध्वज पुनि फहरबितहुँ
हिन्द गौरव बनि विश्व जगबितहुँ
हे जैनुल आबदीनक संतति लाल
हे भारत मायक पूत कमाल
दोसर बेरि करियौ खलकमे भूचाल
कर्म पथिक छी नहि जाल जंजाल
सम्यक दृष्टि एक्केरंग राम रहीम
जेहने हरिराम तेहने कलीम
विज्ञानक संग गीता कुरान
बाइबिल गुरुग्रन्थ आर पुराण
विद्या वैभवक अंतिम दिनमान
हुअए सभमे निरपेक्ष्यक संज्ञान
सम अंशक सुत लाल ललाम
भारतक हियमे बसब कलाम !!!!!
६). झूला
झूला मिथिला अवधक संगम टांगल जनकदेश मे ना
माता अपने नायिका रूपेँ रघुवर नायक वेश मे ना...
कतेक जतनसँ धनुषभंग भेल
सेंथु कुमारीक रक्त रंग भेल दानक उद्देश्य मे ना
साओन घुरतीक मान मनाओल नोरकधार शेष मे ना....
नागपंचमी केर दुई दिन बाँचल
घुरतीक भार कौशिल्या सांचल सभ पेशोपेश मे ना
सासुक हिय नवकनिया लागलि आँखि सरयू अशेष मे ना...
नैहर अबिते नवल मुदित मन
श्यामल मेघ गर्जना घनघन नहि कोनो क्लेश मे ना
वाटिका डोलय शक्ति भक्तिसँ रमा विभोर सुरेश मे ना...
कालक गति कियो बूझि सकत की
दुःख बिनु नश्वर खलक रहत की उदासी पुरी देवेश मे ना
जानकी बिनु बिचुकय झूलामन नोर नैन महेश मे ना...
ब्रह्म स्वयं रिक्त झूला नचाओल
जानकी अवतारक रहस्य बुझाओल सर्वशक्ति परेश मे ना
एहि साओन विश्वासक झूला अर्चिस दिनेश मे ना...
७). की करब विदेशमे घूरि आउ गाम
की करब विदेशमे घूरि आउ गाम
सड़ि रहल शरीफा सभ दूरि भेल लताम
चौड़ीक धनखेत्ताक विहनि रहल कानि
कतबो पटाबी मुदा हियाने मानि
मड़ुआ आ कोदोक हहरल ललाम
सड़ि रहल शरीफा सभ दूरि भेल लताम.....
सीता उपासलि त' टका की चिबायब
उसरठि परती ल' क' नाओं की कमायब
प्रवासी जीवनकें आब दिऔन विराम
सड़ि रहल शरीफा सभ दूरि भेल लताम....
की उदयन की मंडन दोसर माटि गेलथि
अंतिम घड़ीमे यात्री मिथिले एलथि
कोकिल सलहेसक संग गांथब आयाम
सड़ि रहल शरीफा सभ दूरि भेल लताम.....
तखने विकास जखन देशक पतवारि
उत्प्रेरक हएत अपन भितही दुआरि
मिथिलेक अर्चिससँ टिमटिमाइट माम
सड़ि रहल शरीफा सभ दूरि भेल लताम.....
देखू ने पैंजाब शस्य गहत खेत
सभ किछुसँ भरल पुरल ओक्कर समवेत
लोकेँसँ काँपत विमुख तंत्रक उद्दाम
सड़ि रहल शरीफा सभ दूरि भेल लताम....
स'र समाज मिलिजुलि क' बोरिंग गड़ायब
तृप्ति हेती धरती पथारे सजायब
तखन परक धनक कोन लिप्सा ने काम
सड़ि रहल शरीफा सभ दूरि भेल लताम....
८). समदाओंन
(विदाइ कालक गीत)
रास भाट समदाओंन गाओल नैन भिजाओल हे
माय हे सुरभि कहार कहरिया ल' क' अवध सँ आओल हे...
रतन जड़ित नव वसन सँ मैथिली सजाओल हे
माय हे हर्खित नोर मयना रानी कि ओलती खसाओल हे...
रघुवर हेरि नृप जनक केँ हिया सँ लगाओल हे
माय हे तात सुत मिलि चारु आँखि सँ गंग बहाओल हे...
उर्मि श्रुति मांडवी रूप देखि नृप गदराओल हे
माय हे देवगन अनंत गगन सँ सुमन बरसाओल हे...
धरतीरानी हहरलि कानलि ज्वार उठाओल हे
माय हे सिया धिया कहुना क' धरती के मान मनाओल हे...
बहुआसिन रूप देखि तीनू माय मोन जुराओल हे
माय हे दशरथ पगपग आल- पीत ध्वज फहराओल हे...


text:
काइली मिनोग
काइली एन मिनोग, (जन्म - २८ मई १९६८) एक अस्ट्रेलियाली पप गायिका, गीतकार तथा अभिनेत्री छी । अस्ट्रेलियाली टेलिभिजनपर एक बाल कलाकारक रूपमे अपन करियर शुरू करैक बाद तथा सन् १९८७ मे एक रिकर्डिङ कलाकारक रूपमे अपन करियर शुरू करैसँ पहिने, हुनका टेलिभिजन सिरियल नेबर्स मे अपन भूमिकासँ ख्याति मिलल छल । हुनकर पहिल एकल लोकोमोशन, अस्ट्रेलियाली एकल चार्ट पर पूरे सात हप्ताधरि शीर्षपर बनल रहल आ ओ एलबम ओहि दशकक सबसँ बेसी बिकै वला एकल बनि गेल । ई सफलताक बाद हुनका स्टक, एटकेन आ वाटरम्यान आदि गीतकारसभ तथा निर्मातासभक साथ अनुबन्ध दिलेनाए छल । हुनकर पहिल एल्बम, काइली (१९८८) आ ओकर एकल आई शुड बी सो लकी दुनू संयुक्त अधिराज्यमे क्रमाङ्क एक पर पहुंचि गेल आ अगला दुई वर्षसँ भी बेसी अवधिधरि हुनकर सभ पहिल १३ एकल ब्रिटिश शीर्ष दस धरि पहुंचल । हुनकर पहिल चलचित्र द डेलिनक्वेन्ट्स (१९८९) नकारात्मक समीक्षाक बादो अस्ट्रेलिया तथा ब्रिटेनमे बक्स अफिस पर सफल रहल ।


text:
जनकपुर. मैथिली साहित्य मे महत्वपूर्ण योगदानक लेल सुजीत कुमार झा कें सरस्वती राजनारायण साहित्यिक पुरस्कार देबाक निर्णय कएल गेल अछि. पुरस्कार मे ११ हजार एक नगद आ प्रशस्ती पत्र देल जायत. सरस्वती राजनारायण प्रतिष्ठानक एक बैसार मे पुरस्कारक घोषणा कएल गेल अछि. जनतबक अनुसार पुरस्कार जेठ ८ गते जनकपुर मे आयोजित एक कार्यक्रममे प्रदान कएल जाएत. प्रतिष्ठानक संयोजक चन्देश्वर प्रसाद रौनियारक अध्यक्षता मे भेल एक बैसार द्वारा पुरस्कारक चयन कएल गेल अछि. बैसारमे प्रतिष्ठानक सल्लाहकार समितिक संयोजक राजेन्द्र झा, प्रतिष्ठानक सचिव रामचरित्र ठाकुर आ कोषाध्यक्ष बुधन साहक सहभागिता रहल छल.
सरस्वती राजनारायण प्रतिष्ठान विभिन्न क्षेत्रमे पुरस्कार देइत रहल अछि. ओना साहित्यिक क्षेत्रक लेल पहिलबेर पुरस्कार देल गेल अछि. प्रतिष्ठानक सचिव रामचरित्र ठाकुरक अनुसार ई पुरस्कार प्रत्येक वर्ष मैथिली साहित्य क्षेत्र काज करएवला व्यक्ति कें प्रदान कएल जाएत. लगभग दू दशकसँ पत्रकारिता क्षेत्रमे सक्रिय रहल पत्रकार झा एभिन्यूज टिभीके जनकपुर समाचारदाता सेहो रहल छथि. पत्रकार झाके कोइली घूरि आउ बालकथा संग्रह, जिद्दी कथा संग्रह, रिपोर्टर डायरी संस्मरण संग्रह आ चिडै कथा संग्रह मैथिली भाषामे प्रकाशित रहल अछि. (Report: मिथिमीडिया ब्यूरो)
सरस्वती राजनारायण प्रतिष्ठान विभिन्न क्षेत्रमे पुरस्कार देइत रहल अछि. ओना साहित्यिक क्षेत्रक लेल पहिलबेर पुरस्कार देल गेल अछि. प्रतिष्ठानक सचिव रामचरित्र ठाकुरक अनुसार ई पुरस्कार प्रत्येक वर्ष मैथिली साहित्य क्षेत्र काज करएवला व्यक्ति कें प्रदान कएल जाएत. लगभग दू दशकसँ पत्रकारिता क्षेत्रमे सक्रिय रहल पत्रकार झा एभिन्यूज टिभीके जनकपुर समाचारदाता सेहो रहल छथि. पत्रकार झाके कोइली घूरि आउ बालकथा संग्रह, जिद्दी कथा संग्रह, रिपोर्टर डायरी संस्मरण संग्रह आ चिडै कथा संग्रह मैथिली भाषामे प्रकाशित रहल अछि. (Report: मिथिमीडिया ब्यूरो)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 26 मई 2013
जमाना
- ठीके कहलौं अहाँ, हम तँ बिसरिये गेल छलौं ।
- जे-जेना । काल्हि मनीआर्डर कऽ देबै ।
- हाय रे पगली ।तोहर सुझावपर चलब तँ दिन-दहाड़े लुटा जाएब ।
- से कोना ?
- से एना जे गामक लोक आ डाकपीन लाख टकाक मनिआर्डर देखतै तँ सब बुझि जेतै जे छौड़ा बड कमाइ छै ।
-ई तँ खुशीक बात ने ? इलाकामे नाम भऽ जाएत ।
- सत्तमे मौगीकें दिमाग नै होइ छै ।गे, आब पहिले बला जमाना नै छै ।आब जखने पता चलतै जे फल्लाँ मातबर छै बस अपहरण आ लूटक योजना बनऽ लागतै ।
- सत्त कहै छी अहाँ ।आब जमाना बड खराब भऽ गेलै ।मनुखता निपत्ता भऽ गेलै ।
अमित मिश्र


text:
अहां सभ के मिथिलांचलक नववर्ष जुड़शीतल आओर सतुआइन केर शुभकामना. गाम घर सं बाहर रहला पर कई बेर पावनि-त्योहार के पता नहि चलैत अछि. मुदा एहि मे फेसबुक बड़ काज करैत अछि.
फेसबुक पर मिथिला-मैथिली सं जुड़ल कइटा ग्रुप अछि आओर अपन मैथिल भाई लोकनि दू-चारि दिन पहिनहिं सं शुभकामना के दौर शुरू करि दय छथिन्ह. एहि सं पता सेहो चलि जाएत अछि जे फलां
पावनि आबि गेल अछि.
अपन मिथिला मे पावनि-त्योहार के खास महत्व अछि. एहि मे जुड़शीतल... चौठचंद्र... कोजगरा... सामा चकेवा... मधुश्रावणी आओर दोसर ठाम शायदे देखय लेल मिलत. ई खासतौर पर मैथिल... मिथिलाक पावनि अछि.
जूड़शीतल दिन घर पर बिछावन पर सुतले रहैत छलौं कि दादी... मां सभ आबि लोटा मे जल लेने सभ के जूड़ाबैत रहैत छलीह. घरे के नहि आसपास के... टोलाभर के काकी... चाची... दादी सभ आबि माथ पर पानि डालि जूड़ाबैत छलीह... आशीर्वाद दैत छलीह.
सभ सं आशीर्वाद लs नहा-सोना...पूजा-पाठ कs सतुआ खाएल जाएत छल. एहि सं पहिने गोसाउन घर मे भगवती के आगां जौ...सतुआ...आमक टिकुला के चढ़ाएल जाएत छल. आजुक दिन पंडित जी के दान-दक्षिणा सेहो देल जाएत अछि.
हम सभ तं भोर मे सतुआ खा कादो-माटि खेलय चलि जाए छलहुं. बड़ मजा आबैत अछि गामक कादो-माटि खेलय मे. आई-काल्हि त देह मे कनि माटि लागि गेल त लोक लड़ाई-झगड़ा करय लागय छथिन्ह. मुदा गाम मे आजुक दिन एहन नहि होएत अछि.
ओना आब गाम मे सेहो लोक एहि सं दूर होए लागलखिन्ह. कादो-माटि कम खेलय छथिन्ह. मुदा एहि सं गामक पोखर...डबरा के सफाई सेहो भए जाएत छल आओर लोक के सेहो माटिक मसाज... उबटन लागि जाए छलन्हि. एहि सं कई तरहक रोगक निदान सेहो होएत अछि.
आजुक दिन तुलसी चौड़ा पर दूटा बांस के सहारे घैल सेहो लटकाएल जाएत अछि. घैल के पेनि मे छोट छेद करि ओहि मे कुश लगा देल जाएत अछि. ओहि कुश दsक जल धीरे-धीरे... ठोपे-ठोप तुलसी जी पर खसैत रहैत अछि.
मंदिर सभ मे शिवलिंग पर सेहो एहन कएल जाएत अछि. मास दिन एना चलैत रहैत अछि. चौबीसों घंटा घैल सं शिवलिंग पर पानि ठोपे-ठोपे खसैत रहैत अछि. आजुक संक्रांति सं अगिला संक्रांति तक जल चढैत रहैत अछि.
आजुक दिन कढ़ी-बड़ी सेहो बनैत अछि. गाम मे भात...कढ़ी-बड़ी... सहजन के सब्जी...आमक चटनी के आनंद लेल जाएत अछि. आमक टिकुला के चटनी आइए सं बननाए शुरू होएत अछि. एक तरहे आई सं एहि सीजन के नवका फसल के खनाय शुरू होएत अछि.
मुदा गाम सं बाहर रहय पर आब एहि सभके बस यादे करैत रहैत छी. पिछला बेर सामा-चकेवा के मौका पर यूथ ऑफ मिथिला के तरफ सं...भवेश नंदनजी सभ के तरफ सं दिल्ली के बिरला मंदिर मे सभ मैथिल लोकनि के जुटानी भेल छल.
एहि ठाम सभ गोटे मिल क सामा चकेवा खेलने छलखिन्ह. उम्मीद अछि जे गाम सं बाहर दोसर पावनि –त्योहार मे ओहने मिलय-जुलय के किछ प्रयास कएल जाएत. जहि सं हमरा सभ के संग नवका पीढ़ी सेहो अपन मैथिल पावनि-त्योहार... संस्कृति सं जुड़ल रहि सकताह.
अहां सभ के एक बेर फेर सं जूड़-शीतल... सतुआइन केर शुभकामना.
हमर ईमेल:-hellomithilaa@gmail.com


text:
उपमहानगरपालिका
उपमहानगरपालिका (अङ्ग्रेजी: Sub-metropolitan city) एक शहरी विभाजनक प्रकार छी । नेपालमे शहरसभके महानगरपालिका, उपमहानगरपालगका आ नगरपालिकामे विभाजन कएल गेल अछि ।
उपमहानगरपालिकाक लेल आवश्यकतासभ[सम्पादन करी]
नेपालक कोनो भी शहरकें उपमहानगरपालिका बनैक लेल निम्न आवश्यकता जरुरी अछि :
- न्युनतम १ लाख जनसङ्ख्या
- न्युनतम १० करोड़ वार्षिक आम्दानी
- विद्युत, पानि आ सञ्चार सहित सम्पूर्ण आधारभूत आवश्यकता
- शहरक मुख्य सडक पक्की होवाक चाही
- उच्च शिक्षा आ स्वास्थ्य सुविधा सम्पन्न
- राष्ट्रिय तथा अन्तर्राष्ट्रिय खेल आयोजन करैक लेल भौतिक संरचना होवाक चाही
- बगैंचा, निकुञ्ज आ शहरी भवन उपलब्ध होनाए चाही